open-index/open-wikipedia-markdown huggingface dataset:
അനേകാന്തവാദം

യാഥാർഥ്യം അളവറ്റ ധർമ(ലക്ഷണങ്ങൾ)ങ്ങളോടുകൂടിയതാണ് എന്ന ജൈനസിദ്ധാന്തമാണ് **അനേകാന്തവാദം**. പ്രപഞ്ചവസ്തുക്കൾ അനേകം ധർമങ്ങളോടുകൂടിയവയായതുകൊണ്ട് അവയെക്കുറിച്ച് പൂർണമായി ഗ്രഹിക്കാൻ പരിമിതപ്രജ്ഞനായ മനുഷ്യൻ ശക്തനല്ല. ഒരു വസ്തുവിനെപ്പറ്റിയോ പ്രപഞ്ചത്തെക്കുറിച്ചോ ഉള്ള അറിവ് ഒരു പ്രത്യേക വീക്ഷണത്തിൽ ശരിയായിരിക്കാം; മറ്റൊരു വീക്ഷണത്തിൽ തെറ്റായിരിക്കാം. അതുകൊണ്ട് ഒരു വസ്തുവിനെക്കുറിച്ച് ലഭിക്കുന്ന അറിവ് എപ്പോഴും അപൂർണവും അവ്യക്തവും ആപേക്ഷികവും ആണെന്ന് അനേകാന്തവാദം സമർഥിക്കുന്നു. ഈ വാദത്തെ ന്യായീകരിക്കുന്നതിന് സ്യാദ്വാദം, നയവാദം എന്ന് ഈ രണ്ടു തത്ത്വങ്ങളെ ജൈനർ ആശ്രയിക്കുന്നു.

## സ്യാദ്‌വാദം

ജൈനദർശനത്തിന്റെ താർക്കികവും ജ്ഞാനമീമാംസാപരവും ആയ വശമാണ് സ്യാദ്‌വാദം. ഇത് യാഥാർഥ്യത്തെക്കുറിച്ചുള്ള അറിവിന്റെ അപൂർണതയെയും അവ്യക്തതയെയും സാധൂകരിക്കുന്ന ഒരു പ്രത്യേക വൈരുദ്ധ്യാത്മകവാദമാണ്. *ആയിരിക്കാം* (may be) എന്നാണ് സ്യാദ് എന്ന പദത്തിനർഥം. പരസ്പരവിരുദ്ധമെന്ന് തോന്നുമെങ്കിലും സൂക്ഷ്മനിരീക്ഷണത്തിൽ വൈരുദ്ധ്യമില്ലാത്ത ഏഴു പ്രസ്താവനകൾ ഒരു വസ്തുവിനെക്കുറിച്ച് നടത്താം എന്നതാണ് ഈ വാദത്തിന്റെ ചുരുക്കം. 
#സ്യാദ് അസ്തി (ഉണ്ടായിരിക്കാം) 
#സ്യാന്നാസ്തി (ഇല്ലായിരിക്കാം) 
#സ്യാദ്അസ്തി-നാസ്തി (ഉണ്ടായിരിക്കാം - ഇല്ലായിരിക്കാം) 
#സ്യാദ് അവക്തവ്യം (അവർണനീയമായിരിക്കാം) 
#സ്യാദ് അസ്തിച അവക്തവ്യം ച (ഉണ്ടായിരിക്കാം, അവർണനീയമായിരിക്കാം) 
#സ്യാന്നാസ്തി ച അവക്തവ്യം ച (ഇല്ലായിരിക്കാം, അവർണനീയമായിരിക്കാം) 
#സ്യാദ് അസ്തി-നാസ്തി ച അവക്തവ്യം ച (ഉണ്ടായിരിക്കാം ഇല്ലായിരിക്കാം അവർണനീയമായിരിക്കാം) 
ഇവയാണ് ഏഴുതരം പ്രസ്താവനകൾ. അയാൾ അച്ഛനാണ്; അച്ഛനല്ല; അച്ഛനാണ് - അച്ഛനല്ല; എന്നു മൂന്നുതരത്തിൽ ഒരാളെക്കുറിച്ച് ഒരേ സമയത്തു പറഞ്ഞാൽ പെട്ടെന്ന് അതിൽ വൈരുദ്ധ്യം കാണാമെങ്കിലും ഓരോന്നും എന്തിനെ ആശ്രയിച്ചിരിക്കുന്നു എന്നു മനസ്സിലാക്കിയാൽ മൂന്നും ശരിയാണെന്ന് സമ്മതിക്കേണ്ടിവരും. രണ്ടു കുട്ടികളെ കണക്കിലെടുത്തുകൊണ്ട് ഈ വാക്യങ്ങൾ സാർഥകങ്ങളാണെന്ന് തെളിയിക്കാം. ഒരു കുട്ടിയെ അപേക്ഷിച്ച് അയാൾ അച്ഛനാണ്; മറ്റേ കുട്ടിയെ സംബന്ധിച്ചിടത്തോളം അയാൾ അച്ഛനല്ല; രണ്ടു കുട്ടികളെയും ഒന്നിച്ചു കണക്കാക്കിയാൽ അയാൾ അച്ഛനാണ്- അച്ഛനല്ല. എന്നാൽ അച്ഛനാണ് എന്നും അച്ഛനല്ല എന്നും രണ്ടു കാര്യങ്ങൾ ഒരേ സമയത്ത് വാക്കുകൾകൊണ്ട് ഗ്രഹിക്കാൻ സാധ്യമല്ലാത്തതിനാൽ അയാൾ അവർണനീയനാകുന്നു. എങ്കിലും അയാൾ അച്ഛനാണ് അവർണനീയനുമാണ്.... ഇപ്രകാരം നോക്കിയാൽ സ്യാദ്വാദം അവ്യക്തമോ നിർയുക്തികമോ അല്ലെന്നു മനസ്സിലാക്കാം.

## നയവാദം

അനേകത്വലക്ഷണങ്ങളുള്ള ഒരു വസ്തുവിനെപ്പറ്റി നിഷ്കൃഷ്ടമായ ജ്ഞാനം ലഭിക്കുന്നതിന് ഏഴു സമീപനങ്ങൾ (സപ്തനയങ്ങൾ) ഉണ്ടെന്ന് പ്രസ്താവിക്കുന്ന സിദ്ധാന്തമാണ് നയവാദം. 
#നൈഗമം 
#സംഗ്രഹം 
#വ്യവഹാരം 
#ഋജുസൂത്രം 
#ശബ്ദം 
#സമഭിരൂഢം 
#ഏവംഭൂതം 
എന്നിവയാണ് ഈ സപ്തനയങ്ങൾ.

അനേകാന്തവാദമനുസരിച്ച് പ്രപഞ്ചത്തിൽ ഒന്നിനെയും കുറിച്ചുള്ള അറിവ് ഏകാന്തമോ നിരപേക്ഷമോ അല്ല. തന്മൂലം ഇത് ഉപനിഷത്തുകളിൽ പ്രതിപാദിക്കപ്പെട്ട ആത്യന്തികവും നിരപേക്ഷവും ഏകവും ആയ പരമസത്തയെ അംഗീകരിക്കുന്നില്ല. ഉപനിഷദ്ദർശനം നിത്യതയെ സമർഥിക്കുന്നു. ബൌദ്ധദർശനം അനിത്യതയെ സമർഥിക്കുന്നു. എന്നാൽ ജൈനർ മധ്യമാർഗ്ഗമാണ് സ്വീകരിച്ചിട്ടുള്ളത്. ചിലത് നശ്വരവും ചിലത് അനശ്വരവും. തന്മൂലം ഉപനിഷത്തുകളിൽ കാണുന്ന പരമമായ ഏകത്വവാദത്തിനും (absolute monism) ബൌദ്ധരുടെ അനേകത്വവാദത്തിനും (pluralism) ഇടയ്ക്കുള്ള ആപേക്ഷിക-അനേകത്വവാദ (relative pluralism)മാണ് ഇതെന്നു പറയാം.

## ഇതു കൂടി
* അനേകത്വവാദം
ശ്രീ ഭൂതനാഥോപാഖ്യാനം

**ശ്രീ ഭൂതനാഥോപാഖ്യാനം** 1929-ൽ ആദ്യമായി പ്രസിദ്ധീകരിച്ചു. ശബരിമല ധർമ്മശാസ്താവിനെ കുറിച്ച് ആദ്യമായി മഷി പുരണ്ട ഗ്രന്ഥമാണിത്.  

ഹരിഹരസുതനായി അയ്യപ്പൻ അവതരിച്ചതും അവതാരോദ്ദേശ്യം പൂർത്തീകരിച്ചു അവസാനം ശബരിമലയിൽ പ്രതിഷ്ഠിക്കപ്പെട്ടതുമായുള്ള  കഥ  *കല്ലറക്കൽ കൃഷ്ണൻ കർത്താവ്* രചിച്ച ഈ കിളിപ്പാട്ടിൽ നിന്നാണ് മലയാളികൾ സർവരും ആദ്യമായി അറിഞ്ഞത്. 
 **ഈ ഗ്രന്ഥത്തിലെ നിയമങ്ങളാണ് മലയാത്രയുടെ നിയമങ്ങളായി ഇന്നും അനുഷ്ഠിച്ചു പോരുന്നത്.


1948നു ശേഷം ലഭ്യമല്ലാതിരുന്ന ഈ കൃതി  കണ്ടെത്തി  **എറണാകുളം പുല്ലേപ്പടി റോഡിലെ ശബരി ശരണാശ്രമം**   2010ൽ  വീണ്ടും  പ്രസിദ്ധീകരിച്ചു .  ശ്രീഭൂതനാഥനെന്നും അറിയപ്പെടുന്ന ധർമശാസ്താവിനെപ്പറ്റിയുള്ള കഥകൾ ഈ ഗ്രന്ഥത്തിൽ 15 അധ്യായങ്ങളിലായി വിവരിക്കുന്നു. 

ശ്രീരാമനെ കുറിച്ച് [http://www.mathrubhumi.com/books/special/ramayanam/ebook/] രാമായണം കിളിപ്പാട്ടും[http://en.wikipedia.org/wiki/Thunchaththu_Ramanujan_Ezhuthachan], ശ്രീകൃഷ്ണനെ കുറിച്ച് ഭാഗവതം കിളിപ്പാട്ടും[http://books.google.co.in/books?id=zB4n3MVozbUC&pg=PA1251&lpg=PA1251&dq=bhagavatam+kilippattu&source=bl&ots=OBZU-XXv_W&sig=kwi6eaOCzmz4Y3i9SS48svtL0hY&hl=en&ei=dHcqTtu6G4TmrAeKtaSyDQ&sa=X&oi=book_result&ct=result&resnum=3&ved=0CCkQ6AEwAg#v=onepage&q=bhagavatam%20kilippattu&f=false] തദ്ദേശ ഈശ്വരനായ അയ്യപ്പനെക്കുറിച്ചുള്ള ശ്രീഭൂതന്നാഥോപാഖ്യാനം കിളിപ്പാട്ടും മലയാളികളുടെ പ്രാമാണിക ഭക്തിഗ്രന്ഥങ്ങളിൽ പെടുന്നു. കർക്കടകത്തിലെ രാമായണ പാരായണം പോലെ വൃശ്ചിക മാസത്തിൽ ശ്രീഭൂതനാഥമാസത്തിൽ ഇത് നിത്യപാരായണം ചെയ്തു വരുന്നു.

==അവലംബം==
<references/>4. **ശ്രീ ഭൂതനാഥോപാഖ്യാനം - ഗദ്യാഖ്യാനം : ജന്മഭൂമി ദിനപത്രത്തിലെ കലിയുഗവരദൻ എന്ന ലേഖന പരമ്പരയിൽ നിന്നും'''  http://www.janmabhumidaily.com/news248547
മങ്കുത്തമ്പുരാൻ

പ്രശസ്ത സംഗീതജ്ഞയും കേരള സംഗീത നാടക അക്കാദമിയുടെ പ്രഥമ അധ്യക്ഷയുമായിരുന്നു **മങ്കുത്തമ്പുരാൻ**. ചെമ്പൈ വൈദ്യനാഥ ഭാഗവതരുടെ ശിഷ്യ കൂടിയായിരുന്ന മങ്കു തമ്പുരാന്‌ 1972 ൽ സംഗീതജ്‌ഞയ്‌ക്കുള്ള സംസ്‌ഥാന സർക്കാരിന്റെ ഫെലോഷിപ്പും സംഗീതസഭയുടെ സംഗീത ബഹുമതിയും ലഭിച്ചിട്ടുണ്ട്‌. മങ്കു തമ്പുരാൻ എട്ടാം വയസ്സിലാണ്‌ ചെമ്പൈയുടെ ശിഷ്യത്വം സ്വീകരിക്കുന്നത്‌. 1939ൽ മദിരാശി റേഡിയോ നിലയത്തിനുവേണ്ടി കേരളത്തിൽ നിന്ന്‌ ആദ്യമായി തത്സമയ സംഗീതക്കച്ചേരി അവതരിപ്പിച്ച വ്യക്‌തി എന്ന പ്രത്യേകതയും അവർക്കുണ്ട്‌. 1972ൽ സംഗീത നാടക അക്കാദമി ഫെലോഷിപ്പ് നൽകി. 

## സ്വകാര്യ ജീവിതം
1914-ൽ തൃപ്പൂണിത്തുറയിൽ ജനനം. മുരിയമംഗലത്തുമനയ്ക്കൽ നീലകണ്ഠൻ നമ്പൂതിരിപ്പാടിന്റെയും തൃപ്പൂണിത്തുറ കോവിലകത്ത് മങ്കൂട്ടി തമ്പുരാൻറെയും മകളാണ്. ചൊവ്വര തീപ്പെട്ട മഹാരാജാവിന്റെ മരുമകളാണ്. 

2011 ജൂലൈ 21ന്  മൈസൂറിൽ വച്ച് അന്തരിച്ചു. പരേതനായ മാധവൻ നമ്പൂതിരിയാണ് ഭർത്താവ്. മകൾ : പരേതയായ സുലോചന

## അവലംബം

*http://www.mathrubhumi.com/story.php?id=201748 
*http://deshabhimani.org/printNewscontent.php?id=38965

വർഗ്ഗം:മലയാളികളായ കർണ്ണാടകസംഗീതജ്ഞർ

വർഗ്ഗം:2011-ൽ മരിച്ചവർ
വർഗ്ഗം:കേരള സംഗീതനാടക അക്കാദമി വിശിഷ്‌ടാംഗത്വം ലഭിച്ചവർ
ട്രാൻസ്ഫോർമേഴ്സ് : റിവഞ്ച് ഓഫ് ദി ഫാളൻ

2009 ലെ അമേരിക്കൻ സയൻസ് ഫിക്ഷൻ ആക്ഷൻ ചിത്രമാണ് ട്രാൻസ്ഫോർമേഴ്‌സ്: റിവഞ്ച് ഓഫ് ദി ഫാളൻ. മൈക്കൽ ബേ സംവിധാനം ചെയ്ത ഈ ചിത്രം ട്രാൻസ്ഫോർമേഴ്‌സ് കളിപ്പാട്ടങ്ങളെ അടിസ്ഥാനമാക്കിയുള്ളതാണ്. 2007 ലെ ട്രാൻസ്ഫോർമേഴ്‌സ് എന്ന സിനിമയുടെ തുടർച്ചയും ലൈവ്-ആക്ഷൻ ട്രാൻസ്ഫോർമേഴ്‌സ് ചലച്ചിത്ര പരമ്പരയിലെ രണ്ടാമത്തെ ഭാഗവുമാണിത്. ആദ്യ ചിത്രത്തിലെ സംഭവവികാസങ്ങൾക്കു ശേഷം രണ്ട് വർഷങ്ങൾ കഴിഞ്ഞു നടക്കുന്നതാണ് ഈ കഥ, ഓട്ടോബോട്ടുകൾ തമ്മിലുള്ള യുദ്ധത്തിൽ കുടുങ്ങിയ സാം വിറ്റ്വിക്കി (ഷിയ ലാബീഫ്), ഒപ്റ്റിമസ് പ്രൈം (പീറ്റർ കലൻ) നയിക്കുന്ന മെഗാട്രോൺ (ഹ്യൂഗോ വീവിംഗ്) നയിക്കുന്ന ഡിസെപ്റ്റിക്കോണുകൾ എന്നിവയെ ചുറ്റിപ്പറ്റിയാണ് ഈ കഥ ഊരിതിരിയുന്നത്. ഫാളൻ എന്ന പുരാതന ഡിസെപ്റ്റിക്കോണിന്റെ നിർദേശപ്രേകാരം ‌ സൈബർട്രോണിയൻ ചിഹ്നങ്ങളുടെ വിചിത്രമായ ദർശനങ്ങൾ കിട്ടിത്തുടങ്ങുന്ന സാമിനെ ഡിസെപ്റ്റിക്കോൺസ്  വേട്ടയാടുന്നു  , ഫാലനാവട്ടെ ഭൂമിയിൽ ഡിസെപ്റ്റികോണുകൾക്കു എനർജി സ്ത്രോതസ്സു നൽകുന്ന ഒരു യന്ത്രം കണ്ടെത്തി പ്രവർത്തനസജ്ജമാക്കാൻ ആഗ്രഹിക്കുന്നു .അതിലൂടെ സൂര്യനും ഭൂമിയും സകല ജീവജാലങ്ങളും നശിക്കും .

ട്രാൻസ്ഫോർമർസ് പരമ്പരയിലെ രണ്ടാമത്തെ ചലച്ചിത്രം ആണ് ഇത് .

## കഥ
17,000 ബി.സി. യഥാർത്ഥ ട്രാൻസ്ഫോർമേർസ് നേതാക്കളായ ഏഴു പ്രൈമുകൾ എന്നുവിളിക്കപ്പെടുന്നവർ  ഈ പ്രപഞ്ചത്തിലുടനീളം സഞ്ചരിച്ചു എനേജിയോൺ ഉണ്ടാക്കുന്നതിനായി നക്ഷത്രങ്ങളുടെ ശക്തിയെ ആവാഹിച്ച് ഉപയോഗിയ്ക്കുന്ന ഒരു യന്ത്രമുണ്ടാക്കി.അതിനെ അവർ സൺ ഹർവെസ്റ്റർ എന്നു വിളിച്ചു.  അത് പ്രവർത്തിക്കുമ്പോൾ അതിനടുത്തുള്ള നക്ഷത്രങ്ങളെ തകർത്തുകൊണ്ടാണ് അത് അതിനുള്ള ഊർജം സമാഹരിക്കുന്നത്. ആ ഏഴു മുഖ്യ ട്രൻസ്ഫോർമറുകളിൽ ഒരാൾ ജീവാംശമുള്ള ഒരു ഗ്രഹത്തെ നശിപ്പിക്കരുതെന്നുള്ള അവരുടെ നിയമത്തെ ലംഘിച്ച്  ഭൂമിയിൽ ഒരു സൺ ഹാർവെസ്റ്റർ സ്ഥാപിച്ചു. അത് ആ ട്രാൻസ്ഫോർമേറിന് "ദി ഫാളൻ" എന്ന പേര് നേടികൊടുത്തു. ഫാളെൻ മാട്രിക്സ് ഓഫ് ലീഡേർഷിപ്പ്  ഉപയോഗിച്ച് നമ്മുടെ സൂര്യനെ കൊയ്തെടുക്കുന്നതിന് മുമ്പ് മറ്റ് പ്രൈമുകൾ അവനെ തടവിലാക്കി. ബാക്കിയുള്ള പ്രൈമുകൾ മാട്രിക്സ് അജ്ഞാതമായ ഒരു സ്ഥലത്ത് മറച്ചുവയ്ക്കുവാൻ വേണ്ടി സ്വയം ത്യാഗം ചെയ്യുന്നു. 

## കഥാപാത്രങ്ങൾ

## ശബ്ദം

## ഇതും കാണുക
*ട്രാൻസ്ഫോർമർസ്
*ട്രാൻസ്ഫോർമർസ് : ഡാർക്ക്‌ ഓഫ് ദി മൂൺ

## അവലംബം

വർഗ്ഗം:ഹോളിവുഡ് ചലച്ചിത്രങ്ങൾ
വർഗ്ഗം:ആക്ഷൻ ചലച്ചിത്രങ്ങൾ
വർഗ്ഗം:2009-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ശാസ്ത്രസാങ്കല്പ്പിക ചലച്ചിത്രങ്ങൾ
അനോപ്ല

റിങ്കോസീല എന്ന സീലോം രഹിത ജന്തുഫൈലത്തിലെ ഒരു വർഗമാണ് **അനോപ്ല**. വിരയുടെ രൂപമുള്ള ഇവ നീണ്ടതും അഖണ്ഡശരീരത്തോടുകൂടിയതുമാണ്. ചില ജീവികൾ, അസാധാരണ ദൈർഘ്യം കാരണം, ചരടുപോലെ തോന്നിക്കും. തല പ്രത്യേകമായി രൂപാന്തരപ്പെട്ടിട്ടില്ലെങ്കിലും അതിന്റെ സ്ഥാനത്ത് തലപോലെ വർത്തിക്കുന്ന ഒരു പാളി (lobe) ഉണ്ട്. മസ്തിഷ്കത്തിനു പുറകിലാണ് വായ് സ്ഥിതിചെയ്യുന്നത്. പ്രബോസിസിൽ (proboscis) മുള്ളുകൾ കാണാറില്ല.

അനോപ്ലെ പേലയോനെമർട്ടീനി, ഹെറ്ററോനെമർട്ടീനി എന്ന് രണ്ട് ഗോത്രങ്ങളായി തിരിച്ചിരിക്കുന്നു. പാർശ്വവർത്തിനാഡീതന്തുക്കൾ ദേഹഭിത്തിയിലെ രണ്ട് അട്ടിപേശികളിൽ പുറംപേശിക്കകത്തോ അവയ്ക്കു പുറത്തോ സ്ഥിതിചെയ്യുന്നുവെന്നതാണ് പേലയോനെമർട്ടീനകളുടെ മുഖ്യലക്ഷണം. തീരത്തോടടുത്ത കടൽജലത്തിലാണ് ഭൂരിഭാഗം പേലയോനെമർട്ടീനുകളും കാണപ്പെടുന്നത്. ട്യൂബുലാനസ് പ്രോകറീനിന, സെഫലോത്രിക്സ് മുതലായവ ഇതിൽപ്പെടുന്ന പ്രധാന ജീനസ്സുകളാണ്.

ഹെറ്ററോനെമർട്ടീനുകളിൽ പാർശ്വവർത്തിനാഡീതന്തുക്കൾ സ്ഥിതിചെയ്യുന്നത് ദേഹഭിത്തിയിലെ പുറത്തെ അനുദൈർഘ്യ പേശിക്കും അകത്തെ വർത്തുളപേശിക്കും ഇടയിലാണ്. ലീനിയസ്, യൂബോർലാസിയ തുടങ്ങിയ സുപരിചിതമായ ജീനസ്സുകൾ ഈ ഗോത്രത്തിൽപ്പെടുന്നു. ലീനിയസ് റൂബർ വളരെയധികം പഠനവിഷയമായ സ്പീഷീസാണ്.

## പുറംകണ്ണികൾ
*http://species-identification.org/species.php?species_group=macrobenthos_nemertina&id=3&menuentry=groepen Anopla
*http://www.facebook.com/pages/Anopla/143955025619970 Anopla 
*http://nemertea.lifedesks.org/pages/43  Anopla
പാലക്

പച്ചക്കറി ഇനത്തിൽ പെടുന്ന ഒരു സസ്യമാണ് **പാലക്** അഥവാ **പാലക് ചീര**. കേരളത്തിലെ ചീരയുമായി വളരെ സാദൃശ്യമുള്ള ഈ സസ്യം ഉത്തരേന്ത്യൻ ഭക്ഷണത്തിലെ ഒരു പ്രധാന ഇനമാണ്.  പാലക് ദാലും പാലക്‌ പനീറും പാലക് മട്ടറുമെല്ലാം ഉത്തരേന്ത്യക്കാരുടെ പ്രിയവിഭവങ്ങളാണ്. പാലകിന്റെ ജന്മദേശം പഴയ പേർഷ്യ ആണെന്നു കരുതുന്നു.

## പാലക് പനീർ
പാലക് ചീര  ഒരു കെട്ട്, പനീർ 150 ഗ്രാം, സവാള ചെറുതായി അരിഞ്ഞത് ഒന്ന് വലുത്, പച്ചമുളക് മൂന്നെണ്ണം,ഇഞ്ചി	ഒരു കഷണം, വെളുത്തുള്ളി, ജീരകം കാൽ ടീസ്​പൂൺ	നാല് അല്ലി, മല്ലിയില	എന്നിവ ചേർത്താണിതുണ്ടാക്കുക. ചീര അല്പം ഉപ്പ് ചേർത്ത് കുക്കറിൽ വേവിച്ച് മിക്‌സിയിൽ നന്നായി അരച്ചെടുക്കുക. പനീർ ചെറിയ കഷണങ്ങളാക്കി മുറിച്ചെടുത്ത് എണ്ണയിൽനിറം മാറുന്നതുവരെ വറുക്കുക. പനീർ മാറ്റിയ ശേഷം എണ്ണയിൽ ജീരകം ഇട്ട് വറുത്ത് സവാളയും പച്ചമുളക്, ഇഞ്ചി, വെളുത്തുള്ളി അരച്ചതും ചേർത്ത് നന്നായി വഴറ്റിയശേഷം തക്കാളി ചേർത്ത് എണ്ണ തെളിയുന്നതുവരെ ഇളക്കുക. ഇതിലേക്ക് പാലക് അരച്ചത് ചേർത്ത് തിളപ്പിക്കുക. പനീർ, മല്ലിയില ചേർക്കുക.

## പാലക് മുളകുഷ്യം
പാലക് ചീര രണ്ട് കെട്ട്, പരിപ്പ് 100 ഗ്രാം, മുളക് പൊടി ഒരു ടീസ്​പൂൺ, മഞ്ഞൾപൊടി	അര ടീസ്​പൂൺ, നാളികേരം	അര മുറി, ജീരകം ഒരു നുള്ള്, ഉപ്പ്	ആവശ്യത്തിന്, കടുക്	അര ടീസ്​പൂൺ, വറ്റൽ മുളക്	ഒരെണ്ണം (രണ്ടായി മുറിച്ചത്), എണ്ണ ആവശ്യത്തിന് എന്നിവ ചേർത്താണ് ഈ വിഭവമുണ്ടാക്കാറുള്ളത്. പരിപ്പ് മഞ്ഞൾപൊടി ചേർത്ത് നന്നായി വേവിച്ചുടയ്ക്കുക. ഇതിൽ പാലക് ചീര കഴുകി ചെറുതായരിഞ്ഞതും, ഉപ്പും, മുളക് പൊടിയും ഇട്ട് വേവിക്കുക. വെന്ത് വരുമ്പോൾ നാളികേരവും, ജീരകവും അരച്ചത് ചേർത്ത് ഒരു തിള വന്നാൽ കടുക്, വറ്റൽ മുളക് എന്നിവ വറുത്തിടുക.

## ചിത്രസഞ്ചയം

File:Palakpaneer.jpg|പാലക് പനീർ
Image:Palak Gosht.JPG|പാലക് ഗോഷ്ട്


## അവലംബം

വർഗ്ഗം:ചീരകൾ
ക്യുറെഡ്

**EcuRed** ക്യൂബയിൽ നിന്നും പുറത്തിറക്കുന്ന ഒരു സ്വതന്ത്രവിജ്ഞാനകോശമാണ്.2010 ഡിസംബർ 13നാണ്‌ ഇത് സ്ഥാപിതമായത്.60,000 ത്തിലേറേ ലേഖനങ്ങൾ ഇതിലുണ്ട്.സാമ്രാജ്യത്വത്തിനെതിരായ ഒരു കാഴ്ച്ചപ്പാട് എന്ന നിലയിലാണ് ഇത് ആരംഭിക്കുന്നത്.സ്പാനിഷ് ഭാഷയിൽ Ecu എന്നാൽ ക്യൂബൻ എൻസൈക്ലോപീഡിയ എന്നും Red എന്നാൽ വെബ്(web)എന്നുമാണ് അർഥം.

തിരുത്തലുകൾക്ക് നിയന്ത്രണമേർപ്പെടുത്തിയിട്ടുണ്ട്.ക്യൂബയിലെ കമ്യൂണിസ്റ്റ് യൂത്ത് യൂണിയന്റെ ഭാഗമായ യൂത്ത് കമ്പ്യൂട്ടർ ക്ലബ്ബിനാണ് ഇതിന്റെ പ്രവർത്തന ചുമതല.

## അവലംബം

വർഗ്ഗം:വിജ്ഞാനകോശങ്ങൾ
വർഗ്ഗം:മീഡിയവിക്കി സോഫ്റ്റ്‌വേർ ഉപയോഗിക്കുന്ന വെബ്സൈറ്റുകൾ
ഇലക്കറി

100px|right|thumb|മുരിങ്ങയില
പച്ചക്കറിയിനത്തിൽ ഉൾപ്പെട്ട ഭക്ഷ്യവിഭവമാണ് **ഇലക്കറി**. വളരെ പോഷകാംശമുള്ളതും സ്വാദിഷ്ഠവുമാണ് ഇലക്കറികൾ.  തഴുതാമ, ചേമ്പില, ചീര, വേലിച്ചീര, കൊടകൻ (മുത്തൽ), മൈസൂർച്ചീര, മണിത്തക്കാളിയില, മത്തനില, കുമ്പളയില, തകരയില, പയറില, മുരിങ്ങയില മുതലായവ കേരളത്തിലെ പ്രധാന ഇലക്കറികളാണ്. മറ്റ് സംസ്ഥാനങ്ങളിൽ പരമ്പരാഗതമായി ഉപയോഗിച്ചു വരുന്ന ഇലക്കറികളായ മല്ലിയില, പുതിനയില, പാലക്ക് മുതലായവ കേരളീയരും ഇപ്പോൾ സ്വീകരിച്ച് തുടങ്ങിയിട്ടുണ്ട്.
## പോഷകാംശങ്ങൾ
നമ്മുടെ നാട്ടിൽ സുലഭമായ ഇലക്കറികളിൽ ലവണങ്ങൾ, ഇരുമ്പ്, കാൽസ്യം, ഫോസ് ഫറസ്, ജീവകം എ. ബി. സി എന്നീ ഘടകങ്ങളാണ് മുഖ്യമായും ഉള്ളത്.  ഇരുമ്പിന്റെയും  ജീവകം എ, ജീവകം സി, ജീവകം കെ എന്നിവയുടെയും നല്ല ഒരു സ്രോതസ്സാണ് ചീര. ആന്റി ഓക്സിഡന്റുകളാൽ സമൃദ്ധമായ മല്ലിയില രോഗപ്രതിരോധ ശക്തി വർദ്ധിപ്പിക്കുന്നതോടൊപ്പം ദഹനത്തെ സഹായിക്കുകയും ചെയ്യുന്നു. അതുപോലെ പുതിന ഉദരരോഗങ്ങളിൽ നിന്നും മുക്തി നേടുന്നതിനും ആമാശയശുദ്ധീകരണത്തിനും സഹായകരമാണ്.

## ചിത്രസഞ്ചയം

Image:ചീര2.JPG|ചീര
Image:Mint-leaves-2007.jpg|പുതിന
Image:Swiss Chard.jpg|ഒരിനം ചേമ്പില


## അവലംബം

വർഗ്ഗം:കറികൾ
വർഗ്ഗം:ഇലക്കറികൾ
എ. രാജഗോപാൽ കമ്മത്ത്

മലയാളത്തിലെ പ്രശസ്തനായ ശാസ്ത്രസാഹിത്യകാരനാണ് ഡോ. എ.രാജഗോപാൽ‌ കമ്മത്ത്. 1966ൽ കൊല്ലത്തു ജനിച്ചു. കൊല്ലം എസ്‌.എൻ കോളേജ്‌, ടി.കെ.എം എഞ്ചിനീയറിംഗ്‌ കോളേജ്‌ എന്നിവിടങ്ങളിൽ പഠനം. ബി.എസ്‌.സി, എം.ബി.എ ബിരുദങ്ങൾ, ജേണലിസം ഡിപ്ലോമ, കേരളസർവകലാശാലയിൽ നിന്ന്‌ പി.എച്ച്‌.ഡി. എൽ.ഐ.സിയിൽ അസിസ്‌റ്റന്റ്‌ ബ്രാഞ്ച്‌ മാനേജർ.  

ജ്യോതിശാസ്ത്രം, പ്രപഞ്ചശാസ്ത്രം തുടങ്ങിയ വിഷയങ്ങളിലാണ് അദ്ദേഹം രചനകൾ നടത്തുന്നത്. മലയാളം ആനുകാലികങ്ങളിൽ ലേഖനങ്ങൾ എഴുതാറുണ്ട്. ലോകത്തിലെ ആദ്യ ഇതിഹാസമായ ഗിൽഗമേഷ്, ഇംഗ്ലീഷിലെ ആദ്യ ഇതിഹാസമായ ബിയോവുൾഫ് (Beowulf) എന്നീകൃതികൾ അദ്ദേഹം മലയാളത്തിലേക്ക് വിവർത്തനം ചെയ്തിട്ടുണ്ട്.

## കൃതികൾ
* അറിവേകും ജീവശാസ്ത്രം
* കാലത്തിൻറെ തുടക്കം
* ജന്തുലോകത്തെ വിശേഷങ്ങൾ 
* പ്രപഞ്ചത്തിൻറെ പൊരുൾ തേടി
* പ്രപഞ്ചത്തിൻറെ ഭാവി
* പ്രപഞ്ചദൃശ്യങ്ങൾ 
* പ്രപഞ്ചം ഇന്നലെ, ഇന്ൻ, നാളെ 
* ഭൗതികശാസ്ത്രം 
* ഭുകംബവും കൊലയാളിത്തിരകളും 
* ഭൂമി
* രസമുള്ള രസതന്ത്രം 
* സമുദ്രവിജ്ഞാനം
* സസ്യലോകത്തെ വിശേഷങ്ങൾ 
## അവലംബം

## പുറങ്കണ്ണികൾ
* http://www.hindu.com/2011/03/19/stories/2011031950350200.htm  Moon proximity could trigger earthquakes
* http://www.hindu.com/2003/11/23/stories/2003112304970400.htm  Earthquake ,solar flares and moon phase related study
* - United States  Thaikkal Ship find

വർഗ്ഗം:മലയാള ശാസ്ത്രസാഹിത്യകാരന്മാർ
ട്രാൻസ്ഫോർമർസ് : ഡാർക്ക്‌ ഓഫ് ദി മൂൺ

2011-ൽ പുറത്തിറങ്ങിയ ഒരു അമേരിക്കൻ സയൻസ്-ഫിക്ഷൻ ആക്ഷൻ ചലച്ചിത്രമാണ് **ട്രാൻസ്ഫോർമർസ് : ഡാർക്ക്‌ ഓഫ് ദി മൂൺ**. ഈ ചലച്ചിത്രം **ട്രാൻസ്ഫോർമർസ് 3**  എന്ന പേരിലും അറിയപെടുന്നു.  ഇതിന്റെ സംവിധാനം നിർവഹിചിരികുനത് മൈക്കൽ ബേ ആണ് .

ട്രാൻസ്ഫോർമർസ് പരമ്പരയിലെ മുന്നാമത്തെ ചലച്ചിത്രം ആണ് ഇത്.

## കഥ

## കഥാപാത്രങ്ങൾ

## ശബ്ദം

## ഇതും കാണുക
*ട്രാൻസ്ഫോർമർസ്
*ട്രാൻസ്ഫോർമർസ് : റിവെൻജ് ഓഫ് ദി ഫാളൻ

## അവലംബം

വർഗ്ഗം:ഹോളിവുഡ് ചലച്ചിത്രങ്ങൾ
വർഗ്ഗം:ആക്ഷൻ ചലച്ചിത്രങ്ങൾ
വർഗ്ഗം:2011-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ശാസ്ത്രസാങ്കല്പ്പിക ചലച്ചിത്രങ്ങൾ
ബീവർ

കാട്ടിലെ എഞ്ചിനീയർ എന്നറിയപ്പെടുന്ന ജീവി. അണക്കെട്ട് നിർമ്മാണത്തിൽ അതിവിദഗ്ദ്ധരാണ് ബീവറുകൾ. സ്വന്തം പല്ലുകളും ശരീരഭാഗങ്ങളുമുപയോഗിച്ച് മരങ്ങൾ മുറിച്ച് കാട്ടിൽ അണകെട്ടേണ്ട സ്ഥലത്തെത്തിക്കും. ഇങ്ങനെ വെള്ളം കെട്ടിനിർത്തി അതിനു നടുവിൽതന്നെ ബീവറുകൾ വീടും ഒരുക്കും. മരച്ചില്ലകളും ചെളിയും ഉപയോഗിച്ചാണ് വീടുനിർമ്മാണം.ജലത്തിനടിയിലാണ് വീടിന്റെ വാതിൽ. മഞ്ഞുകാലത്ത് ജലം ഉറഞ്ഞ് ഐസാകുമ്പോൾ പോലും ജലാശയത്തിനടിയിലേക്കും ഭക്ഷണക്കലവറയിലേക്കും പോവാനുള്ള മാർഗ്ഗങ്ങളും ബീവർ വീടുനിർമ്മിക്കുമ്പോഴേ ഉണ്ടാക്കും. മഞ്ഞുകാലം കഴിയുമ്പോൾ മഞ്ഞുരുകി ജലനിരപ്പുയർന്നാലും വീടിനെ രക്ഷിക്കാൻ മാർഗ്ഗമുണ്ട്. ഡാമിന്റെ ഒരറ്റത്തുണ്ടാക്കിയ വിള്ളലിലൂടെ അധികമുള്ള വെള്ളം പുറത്തേക്ക് ഒഴുക്കിക്കളയും. കാട്ടിലെ എഞ്ചിനീയർ എന്ന വിശേഷണത്തിനു ബീവർ തികച്ചും യോഗ്യൻ തന്നെയാണ്.
കാനഡയുടെ ദേശീയ മൃഗമാണ് ബീവർ.

## ഭക്ഷണം
മരപ്പട്ട, വേര്, ഇല, ചെറിയ കമ്പുകൾ എന്നിവ കരണ്ടു തിന്നുന്നു.

## പാരിസ്ഥിക പ്രാധാന്യം
left|thumb|ബീവർ ഡാമിന്റെ രേഖാചിത്രം
തണ്ണീർത്തടങ്ങളിലെ ജലജഭ്യത കൂട്ടാൻ ബീവറുകളുടെ അണക്കെട്ടുകൾക്ക് കഴിവുണ്ട്.

## ചിത്രശാല

Beaverbones.jpg|ബീവറിന്റെ അസ്ഥികൂടം
Beaver skeleton.jpg|A beaver skeleton on display at The Museum of Osteology, Oklahoma City, Oklahoma.


## പുറമേക്കുള്ള കണ്ണികൾ

* Skillful Dam Constructors: Beavers
* English Video: Dam making
* മലയാളം വീഡിയോ:അണക്കെട്ട് നിർമ്മാണം 

## അവലംബം

വർഗ്ഗം:വടക്കേ അമേരിക്കയിലെ സസ്തനികൾ
വർഗ്ഗം:ബീവറുകൾ
കണികാണൽ

കേരളത്തിലെ കാർഷിക സംസ്കാരവുമായി ബന്ധപ്പെട്ട ഒരു ചടങ്ങ്.മേടമാസം ഒന്നാം തീയതി പുലർച്ചെയുള്ള ആദ്യ കാഴ്ചയെ കണികാണൽ എന്നു പറയുന്നു.ഈ കാഴ്ചയായിരിക്കും ആ വർഷത്തെ മുഴുവൻ ഐശ്വര്യങ്ങളെയും സ്വാധീനിക്കുക എന്ന വിശ്വാസം ഉണ്ട്.അതിനാൽ മനോഹരവും സുന്ദരവുമായ കണി ഒരുക്കി വെക്കുന്നു, ഇതിനു വിഷുക്കണി എന്നു പറയുന്നു.

## ചടങ്ങ്
ഹിന്ദു കുടുംബങ്ങളിലായിരുന്നു ഈ ചടങ്ങ് നടത്തിയിരുന്നത്,വിത്തിടലുമായി ബന്ധപ്പെട്ട ഉത്സവമായ വിഷുവിനോടനുബന്ധിച്ചാണു ഈ ചടങ്ങ് നടത്തുന്നത്.വീട്ടിലെ മുതിർന്ന ആൾ തലേദിവസം രാത്രി തന്നെ കണിഒരുക്കി വെക്കും. ഇതിനെ കണിക്ക് മുതിർത്ത് വെക്കുക എന്ന് വടക്കൻ മലബാറിൽ പ്രയോഗമുണ്ട്. കണികാണേണ്ട സമയമാകുമ്പോൾ വീട്ടമ്മ വീട്ടിലെ എല്ലാവരേയും കണികാണാൻ വിളിച്ചുണർത്തുന്നു. കണ്ണുമടച്ച് ചെന്ന് കണ്ണ് തുറക്കുമ്പോൾ കാണുന്നത് കാർഷിക സമൃദ്ധിയുടെ കാഴ്ചയാണ്.ഗൃഹനാഥൻ ആശിർവദിച്ച് അരി നൽകും. കണികണ്ടുകഴിഞ്ഞാൽ കുടുംബാംഗങ്ങൾ സൂര്യനെ അരിയെറിഞ്ഞ് വന്ദിക്കുന്നു. പിന്നെ ഭൂമി തൊട്ട് നമസ്കരിക്കുന്നു,ശേഷം ഗൃഹ നാഥന്റെ വക കൈനീട്ടവും പലഹാരവും നൽകുന്നു. പശുക്കളെയും കണി കാണിക്കും. തൊഴുത്തിൽ വിളക്കും ചക്ക മടലുമായി അവയെ കണികാണിച്ച് ഭക്ഷണം നൽകുന്നു.വിഷു ദിനത്തിൽ കണികണ്ടുകഴിഞ്ഞാൽ കണ്ടത്തിൽ കൈവിത്തിടൽ ഒരു പ്രധാന ചടങ്ങാണ് ചിലയിടങ്ങളിൽ.

## കണി സാധനങ്ങൾ
ചക്ക,കുലമാങ്ങ,നാളികേരം,അരി,കോവക്ക,പഞ്ച ധാന്യങ്ങൾ,വെള്ളരിക്ക തുടങ്ങിയ കാർഷിക വിളകളും കൊന്നപ്പൂവ്, സ്വർണ്ണം ,നാണയം, വെള്ളമുണ്ട്,തുടങ്ങിയവയും, നിലവിളക്കും ഉൾപ്പെടുന്നു.
## ക്ഷേത്രങ്ങളിൽ
ഗുരുവായൂർ ശബരിമല തുടങ്ങിയ ക്ഷേത്രങ്ങളിൽ വിഷു കണി പ്രധാന ചടങ്ങാണ്
പുക്കൻ

പഴയ കാലത്ത് കേരളത്തിലെ ഒരു ഭക്ഷണ പദാർത്ഥം.  വളരെക്കുറച്ച് വീടുകളിൽ മാത്രം രണ്ടു നേരം അരി ആഹാരം ഉണ്ടായിരുന്ന അക്കാലത്ത് തീരെ ദരിദ്രരായവരുടെ വീടുകളിലെ വിശിഷ്ട ഭക്ഷണം ആയിരുന്നു ഇത്. 
## ഉണ്ടാക്കുന്ന വിധം
ഒരു മൺപാത്രത്തിൽ പഴങ്കഞ്ഞിവെള്ളത്തിനൊപ്പം അരികഴുകിയ വെള്ളം ഒഴിച്ചു വെക്കും.തുടർന്നുള്ള ദിവസങ്ങളിലും കഞ്ഞിവെള്ളം ഒഴിച്ച് വെക്കും. നാലഞ്ചു ദിവസം തുടർച്ചയായി ഒഴിച്ച് വെക്കുന്ന വെള്ളത്തിന്റെ മേൽത്തെളി ഊറ്റിക്കളഞ്ഞ് അടിയിൽ ഊറിക്കിടക്കുന്ന കൊഴുപ്പിൽ തവിടും നുറുക്കരിയും ചേർത്ത് പായസം പോലെ പാകം ചെയ്തെടുക്കുന്നതാണു പുക്കൻ.  സമ്പന്ന വീടുകളിൽ നിന്നും കഞ്ഞിവെള്ളവും തവിടും ഇതിനു വേണ്ടി ശേഖരിക്കുന്നു.  പുളിയുള്ള പുക്കൻ, മീങ്കറിയോ ശർക്കരത്തുണ്ടോ കൂട്ടിയാണു കഴിച്ചിരുന്നത്.

## സാമൂഹ്യ പശ്ചാത്തലം
ഈ ഭക്ഷണം അക്കാലത്തെ ദാരിദ്രത്തിന്റെയും ഭക്ഷ്യ ക്ഷാമത്തിന്റെയും ചൂണ്ടുപലകയാണ്. അരി ഭക്ഷണം സമ്പന്നരുടെ മാത്രം ഭാഗ്യമായിരുന്ന കാലത്ത്, അരിയുടെ രുചിയുള്ള പുക്കൻ എന്ന പഴകിയ ഭക്ഷണം പോലും സാധാരണക്കാർക്ക് ആർഭാടമായിരുന്നു.
## അവലംബം
*പണ്ട് പണ്ട് പാപ്പിനിശ്ശേരി എന്ന പുസ്തകം, പാപ്പിനിശ്ശേരി ഗ്രാമ പഞ്ചായത്ത് 2008 (പേജ് സംഖ്യ 58)
ചക്കമരോ ചവിണിമരോ

കേരളത്തിലെ കുട്ടികളുടെ  പഴയകളി, പ്രധാനമായും മലബാറിൽ ആയിരുന്നു ഈ കളി കളിച്ചിരുന്നത്.
## കളിയുടെ രീതി
മൂന്നും നാലും കുട്ടികൾ ഒന്നിച്ചിരുന്ന് ഒരു കൈയുടെ മീതെ മറ്റൊരു കൈ എന്ന നിലയിൽ പുറം കൈയിൽ നുള്ളിപ്പിടിച്ച് “ചക്ക മരോ, ചവിണി മരോ..ചമിണിയൻ കണ്ണന്റെ ഓളു മരോ..ചട്ടീം കോലും ഡും,..”എന്ന് കൂട്ടായി ചൊല്ലിക്കൊണ്ട് നുള്ളിപ്പിടിച്ച കൈകൾ ഒന്നിച്ച് വട്ടം ചുറ്റും.ഇതിനിടെ കൈ ഇളകി പോയാൽ അയാളെ ഒഴിവാക്കും.ഇതാണ് ഈ കളിയുടെ രീതി.കൊച്ചു കുട്ടികളുടെ കളിയാണിത്
 

വിഭാഗം:കേരളത്തിലെ നാടൻകളികൾ
നിറ

വർഷത്തിലെ പുതിയ നെൽക്കതിരിനെ - ആദ്യത്തെ വിളവിനെ - നല്ല മുഹൂർത്തം നോക്കി വീട്ടിലേക്കാനയിക്കുന്നതിന്, സ്വാഗതം ചെയ്യുന്നതിന് കേരളത്തിലെ കർഷകഭവനങ്ങളിൽ നടന്നുപോന്ന ചടങ്ങാണ് നിറ.  

കോലത്ത് നാട്ടിൽ നിറയുടെയും പുത്തരിയുടേയുംതീയതിയും മുഹൂർത്തവും കുറിക്കേണ്ടത് ചെറുകുന്ന് അന്നപൂർണ്ണേശ്വരി ക്ഷേത്രത്തിൽ നിന്നാണ്.
## ചടങ്ങ്
പോലു വള്ളിയിൽ പൊതിഞ്ഞ് പാന്തം (തെങ്ങിൻ മടലിന്റെ പിൻഭാഗം കീറി നാടപോലെ പൊളിച്ചെടുത്തുണ്ടാക്കുന്ന കെട്ടാനുള്ള കെട്ടുവാൻ പറ്റുന്ന നാട) കൊണ്ട് കെട്ടിയാണ് നെൽക്കതിർ വയലിൽ നിന്നും കൊണ്ടുവരുന്നത്.വീട് അടിച്ച് തളിച്ച് വൃത്തിയാക്കുന്നു. നിറ സമയത്ത് വീട്ടിലെ മുതിർന്ന സ്ത്രീയും പുരുഷനും ചേർന്ന് ഭദ്ര ദീപം കൊളുത്തി കളത്തിൽ പലകമേൽ കതിർ വെച്ച് ഇളനീർ വെള്ളം തുളസിയിലകൊണ്ട് തളിച്ച് കലശമാടുന്നു. ഇങ്ങനെ ശുദ്ധിവരുത്തിയ കതിരിനെ നിറോലം എന്നു പറയുന്നു. നിറോലം പങ്ക് വെച്ച് കൊട്ടിലകം, പുരയുടെ കഴുക്കോൽ, പശുവിൻ ആല, എന്നിവിടങ്ങളിൽ കെട്ടി വെക്കും. ഈ സന്ദർഭത്തിൽ ‘’നിറ നിറ, പൊലി, പൊലി” എന്ന് ഈണത്തിൽ ചൊല്ലുമായിരുന്നു. നിറക്ക് സദ്യയും ഉണ്ടാകും.

## അവലംബം
*പണ്ട് പണ്ട് പാപ്പിനിശ്ശേരി എന്ന പുസ്തകം പേജ് 65

വർഗ്ഗം:കാർഷികാചാരങ്ങൾ
വർഗ്ഗം:നെല്ലുമായി ബന്ധപ്പെട്ട ആചാരങ്ങൾ
കീച്ചി കീച്ചി

കേരളത്തിലെ ഒരു നാടൻ കളി.രണ്ടുപേർക്കുള്ള കളിയാണിത്.
## കളിയുടെ രീതി
ഒരടി നീളത്തിൽ രൂപപ്പെടുത്തിയ ഒരു പുഴികൂനക്കുള്ളിൽ ഒരു ചെറിയ ഉച്ചുളി (കക്ക കഷണം) ഒളുപ്പിച്ച് വെക്കും.എതിരാളി രണ്ടു കൈകളും ചേർത്ത് പൊത്തി ഉച്ചൂളിയുടെ സ്ഥാന നിർണ്ണയം നടത്തണം.അയാളുടെ പ്രവചനം ശരിയാണേങ്കിൽ അടുത്തകളി മറുകക്ഷിക്ക് കൈമാറുന്നു.ഉച്ചൂളി കണ്ടെത്തിയില്ലെങ്കിൽ ഒരു “ഉപ്പ്” ആയതായി കണക്കാക്കും.ഇങ്ങനെ പതിനാറു ഉപ്പ് ആയാൽ തോറ്റ ആളുടെ കൈകുമ്പിളിൽ കുറച്ച് പുഴി വാരി അതിൽ കളിക്കാൻ ഉപയോഗിച്ച ഉച്ചൂളീടും.ജയിച്ച ആൾ എതിരാളിയുടെ കണ്ണ് പൊത്തി ദിസ മനസ്സിലാകാതിരിക്കാൻ ഒന്നു രണ്ടു പ്രാവശ്യംവട്ടം കറക്കുന്നു.തുടർന്ന് കുറച്ചകലെ കൂട്ടിക്കൊണ്ട് പോയി കയ്യിലുള്ള സാധനങ്ങൾ അവിടെ നിക്ഷേപിക്കാൻ പറയുന്നു.കണ്ണു പൊത്തിയ നിലയിൽ തന്നെ തിരിച്ച് കൊണ്ടുവന്ന്  കണ്ണു തുറന്ന് കൊടുക്കും.താൻ നേരത്തെ നിക്ഷേപിച്ച ഉച്ചൂളി കണ്ടെത്തുന്നതിലാണു ഈ കളിയുടെ ഉദ്വോഗം നിലകൊള്ളുന്നത്. ചുറ്റും കൂടിയ കുട്ടികൾ “നായീം കുറുക്കനും ബുവോ ബുവോ ..” എന്ന് അയാളെ വഴി തെറ്റിക്കാനും ശ്രമിക്കും

## അവലംബം
*പണ്ട് പണ്ട് പാപ്പിനിശ്ശേരി എന്ന പുസ്തകം പേജ് 383
 

വിഭാഗം:കേരളത്തിലെ നാടൻകളികൾ
സാബൂൻകായ

പഴയകാലത്ത് ഭാരതത്തിൽ  സോപ്പിനു പകരം  തുണി അലക്കുവാൻ വ്യാപകമായി ഉപയോഗിച്ചിരുന്ന ഒരു തരം കായയാണ് **സാബൂൻകായ** (കേരളത്തിന്റെ വിവിധഭാഗങ്ങളിൽ ഉറുഞ്ചിക്കായ/ഉഴുറുഞ്ചിക്കായ, ചവക്കായ, പശകൊട്ട എന്നീ പേരുകളിലും അറിയപ്പെടുന്നു. സാബൂൻ (സോപ്പിന്റെ അറബിപ്പേരാണ് സാബൂൻ) എന്ന ഓഷധിയുടെ (Sapindus emarginatus) ഫലമായ ഈ കായ്കൾ കാട്ടിൽ നിന്നും കുട്ടികൾ ശേഖരിച്ചു കൊണ്ടു വരും. വെള്ളത്തിൽ നല്ലപോലെ പതയുന്ന ഉറുഞ്ചിക്ക തൊണ്ട് കുത്തിപ്പിഴിഞ്ഞ് തുണികളിലെ അഴുക്ക് നീക്കാൻ സ്ത്രീകൾ ഉപയോഗിച്ചിരുന്നു. സ്വർണ്ണാഭരണങ്ങളിലെ അഴുക്കും മങ്ങലും മാറ്റാൻ സ്വർണ്ണപ്പണിക്കാർ ഈ കായ ഉപയോഗിച്ചിരുന്നു. ഇരുപതാംനൂറ്റാണ്ടായതോടെ സോപ്പ്, ഡിറ്റർജന്റുകൾ തുടങ്ങിയവയുടെ പ്രചാരത്തോടെ സാബൂൻകായയുടെ ഉപയോഗം ഗണ്യമായി കുറഞ്ഞു.

## ശാസ്ത്രീയ നാമം
ലൈചീ കുടുംബത്തിൽ പെട്ട(Lychee) സാപ്പിൻഡേസിയ (Sapindaceae) വർഗ്ഗത്തിൽ പെടുന്ന ചെടിയുടെ കായാണിത്.ഇതിന്റെ പേർ ലാറ്റിനിലുള്ള സോപ്പ് എന്ന അർത്ഥം വരുന്ന സാപോണിസ് എന്നതും ഇന്ത്യ എന്ന അർത്ഥം വരുന്ന ഇൻഡികസും കൂടി ആണുണ്ടായിട്ടുള്ളത്.
(അറബിയിലെ സൗബ് ആണ് ലാറ്റിനിൽ സോപ്പ് ആയത്,സാപോണൈസ് എന്ന പദം സാബൂനൈസ് എന്ന അറബി പദത്തിൽ നിന്നും ലാറ്റിനിൽ എത്തിയതാണ്)

## പ്രത്യേകതകൾ
പ്രകൃത്യായുള്ള സർഫാക്റ്റന്റ്സ് ആയ സാപ്പോണിൻസ് ആടങ്ങീട്ടുള്ള ഈ കായ അമേരിക്കയിലേയുംഏഷ്യയിലേയും തദ്ദേശീയർ കഴുകുന്നതിനു ഉപയോഗിച്ചിരുന്നു.ഈ കായ ചരിത്രാതീത കാലം മുതൽ  , ഗർഭനിരോധന മാർഗ്ഗമായും, ഛർദ്ദിപ്പിക്കുന്നതിനുള്ള മരുന്നായും, അമിത ഉമിനീർ രോഗത്തിനും, അപസ്മാരത്തിനും,മരുന്നായും ഉപയോഗിച്ചിരുന്നു.
## മറ്റ് പേരുകൾ
ചവക്കായ ,ഉരെഞ്ചി ക്കായ, സോപ്പ് കായ,സോപും കായ്‌,സാവുങ്കായ്,പശകൊട്ട എന്നിങ്ങനെ പേരുണ്ട്.

സാബൂൻ എന്നത് അറബി പദമാണ്. അറബി ഭാഷയിൽ സോപ്പിനു സാബൂൻ എന്ന് പറയുന്നു.

## ഇതും കാണുക
# പശക്കൊട്ട

വർഗ്ഗം:സസ്യങ്ങൾ
വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വരയൻ ഡാനിയോ

പ്രശസ്തമായ ഒരു ഇനം അലങ്കാര മത്സ്യം ആണ് **സീബ്ര മത്സ്യം** അഥവാ **വരയൻ ഡാനിയോ**' (Zebra danio). . വളരെ ചെറിയ, ശുദ്ധജല ജീവിയായ ഒരു മത്സ്യമാണിത്. കേരളത്തിൽ വയനാട്ടിൽ നിന്നും ഇവയെ കണ്ടെതിയിടുണ്ട് . തുപ്പലംകൊത്തിയുടെ ഇനത്തിൽപ്പെട്ട ഒരു മീനാണിത്. ഇവയുടെ ശാസ്ത്രീയ നാമം ' ദാനിഒ രെരിഒ ' എന്നാണ് . ആകർഷകമായ നിറമാണ് വരയൻ ഡാനിയോക്ക്. വായ് വളരെ ചെറുതാണ്. രണ്ട് ജോടി മീശരോമങ്ങളുണ്ട്. വെള്ളിനിറമാണ് പാർശ്വങ്ങൾല്ല്. പച്ചകലർന്ന തവിട്ടുനിറമാണ് മുതുകിന്. മഞ്ഞകലർന്ന വെളുത്ത നിറം ഉദരഭാഗത്തിനുണ്ട്. തിളങ്ങുന്ന നീലനിറത്തിലുള്ള നാലുവരകൾ പാർശ്വഭാഗത്തുണ്ട്. സാധാരണ ഒഴുക്കുവെള്ളത്തിലാണിവയെ കണ്ടുവരുന്നത്. ഹിമാലയൻ പ്രദേശങ്ങളിൽ ഉള്ള അരുവികൾ ആണ് ഇവയുടെ പ്രധാന ആവാസ കേന്ദ്രം. 

## പുറത്തേയ്ക്കുള്ള കണ്ണികൾ

* British Association of Zebrafish Husbandry 
* The Zebrafish Information Network (ZFIN)
* The Zebrafish International Resource Center (ZIRC)
* The Zebrafish Genome Sequencing Project at the Wellcome Trust Sanger Institute
* FishMap : The Zebrafish Community Genomics Browser
* WebHome Zebrafish GenomeWiki Beta Preview  maintained at the Institute of Genomics and Integrative Biology
* Genome sequencing initiative  at the Institute of Genomics and Integrative Biology
* ''Danio rerio''  at Danios.info
* Sanger Institute Zebrafish Mutation Resource
* Zebrafish genome via Ensembl
* FishforScience.com – using zebrafish for medical research
*

## അവലംബം

വർഗ്ഗം:അലങ്കാരമത്സ്യങ്ങൾ
വർഗ്ഗം:കേരളത്തിലെ മത്സ്യങ്ങൾ
വർഗ്ഗം:ശുദ്ധജല മത്സ്യങ്ങൾ
വർഗ്ഗം:പരലുകൾ
അനോർതൈറ്റ്

ഫെൽസ്പാർ ഗണത്തിൽപ്പെട്ട ഒരു ധാതുവാണ് **അനോർതൈറ്റ്**. ഫെൽസ്പാർ ഗണത്തെ പൊതുവേ ഓർതോക്ലേസ്, പ്ലാജിയോക്ലേസ് എന്നിങ്ങനെ രണ്ടു വിഭാഗങ്ങളായി തിരിച്ചിരിക്കുന്നു. പ്ലാജിയോക്ലേസ് ഇനത്തിലെ കാൽസിക് ഫെൽസ്പാർ Ca (Al2Si2O8) ആണ് അനോർതൈറ്റ്. അനോർതൈറ്റിലെ ലാക്ഷണിക ഘടകം കാൽസിയം (Ca2+) അയോണുകൾ ആണ്.

ഗ്രീക്കുഭാഷയിലെ *അനോർതോസ്* (ചൊവ്വില്ലാത്തത്) എന്ന പദത്തിൽനിന്നാണ് അനോർതൈറ്റ് എന്ന ധാതുനാമത്തിന്റെ ഉദ്ഭവം. പരലുകളുടെ ത്രിനതാക്ഷ (triclinal) സ്വഭാവമാണ് ഈ പേരിന്നാസ്പദം.

ആധാരതലത്തിനു സമാന്തരമായ വിദളനം (cleavage) അനോർതൈറ്റിന്റെ സവിശേഷതയാണ്. സുതാര്യമോ അർധതാര്യമോ ആണ്; വെളുത്തതോ നിറമില്ലാത്തതോ ആകാം. കാഠിന്യം 6; ആ. ഘ. 2.76. കാചദ്യുതിയുള്ള ഈ ധാതു ഹൈഡ്രോക്ലോറിക് ആസിഡുമായി സമ്പർക്കമുണ്ടായാൽ വിഘടിച്ച്, പശപോലുള്ള ജിലാറ്റിനസിലികയെ (gelationous silica) വേർപെടുത്തുന്നു.

പ്ലാജിയോക്ലേസ് ഫെൽസ്പാറിലെ മറ്റിനങ്ങളെ അപേക്ഷിച്ച് വിരളമായി കാണുന്ന ധാതുവാണ് അനോർതൈറ്റ്. അഗ്നിപർവതശിലകളിലെ വിദരങ്ങളിലാണ് സാധാരണ അവസ്ഥിതമാകുന്നത്. തരിമയമായ ചുണ്ണാമ്പുകല്ല് സംസ്പർശകായാന്തരണ(contact metamorphism)ത്തിനു വിധേയമാകുന്നിടത്തും അനോർതൈറ്റ് അല്പമായി കണ്ടുവരുന്നു.  

## അവലബം


## പുറംകണ്ണികൾ
*http://webmineral.com/data/Anorthite.shtml
*http://www.mindat.org/min-246.html
*http://www.galleries.com/minerals/silicate/anorthit/anorthit.htm
*http://www.handbookofmineralogy.org/pdfs/anorthite.pdf

വർഗ്ഗം:ധാതുക്കൾ
പുള്ളിവാലൻ

കാടുകളിൽ കാണുന്ന സുന്ദരനായ ഒരു പൂമ്പാറ്റയാണ് **പുള്ളിവാലൻ (Papilio liomedon)**. ദക്ഷിണേന്ത്യയിലാണ് ഇവയെ കണ്ടുവരുന്നത്. വംശനാശഭീഷണി നേരിട്ടുകൊണ്ടിരിക്കുന്ന ഒരു ശലഭവർഗ്ഗം കൂടിയാണിത്. ഈ ചിത്രശലഭം ഇന്ത്യയിൽ നിയമപ്രകാരം സംരക്ഷിക്കപ്പെട്ടിട്ടുള്ളതാണ്. .

## ശരീര പ്രകൃതി

ചിറകുകൾക്ക് തവിട്ടുകലർന്ന കറുപ്പുനിറം. മുൻചിറകുകളിൽ വെളുത്ത പാടുകളുണ്ടാവും. ചിറകുകൾ നിവർത്തിയാൽ ഇതിനോട് ചേർന്ന് മറ്റൊരു വരി വെള്ളപാടുകൾ കാണാവുന്നതാണ്.

നാരകക്കാളിയുടെ ആൺശലഭങ്ങളോട് സാമ്യമുള്ളവയാണ്. എന്നാൽ പുള്ളിവാലന്  പിൻ ചിറകിൽ ഒരു വരി വെള്ളപ്പൊട്ടുകൾ കൂടുതലായുണ്ട്.

## ജീവിത രീതി
കൂട്ടത്തോടെ വെയിൽ കായുന്നശീലക്കാരാണ് പുള്ളിവാലൻ. കനല(കാട്ടുറബ്ബർ) എന്നയിനം മരത്തിലാണ് ഈ ശലഭം സാധാരണ മുട്ടയിടുന്നത്. ശലഭപ്പുഴുക്കളുടെ ഭക്ഷണസസ്യങ്ങളിൽ ഒന്ന് മുട്ടനാറി ആണ്.

കാട്ടുറബ്ബർ ചെടിയുടെ തളിരിലകളിൽ മുത്തുമാലപോലെ വരിയായിയാണ് മുട്ടയിടുന്നത്. മുട്ടകൾക്ക് മഞ്ഞകലർന്ന ഓറഞ്ചുനിറമാണ്. മുട്ടവിരിയാൻ 1-5 ദിവസം വേണം. പുഴുപ്പൊതിയ്ക്ക് ഇളം പച്ച നിറമാണ്. 
File:Malabar Banded Swallowtail(Papilio liomedon) pupa.jpg|പ്യൂപ്പ 
File:Malabar Banded Swallowtail(Papilio liomedon) UN.jpg|പുള്ളിവാലൻ
File:Malabar Banded Swallowtail(Papilio liomedon) up.jpg|പുള്ളിവാലൻ


## അവലംബം


വർഗ്ഗം:കിളിവാലൻ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
ചേരാച്ചിറകൻ

നിത്യഹരിതവനങ്ങളിലെ പൂമ്പാറ്റയാണ് **ചേരാച്ചിറകൻ** (*Psolos fuligo*). അപൂർവ്വമായി ഇവയെ നാട്ടിൻമ്പുറങ്ങളിലും കാണാവുന്നതാണ്.

## പേരിന് പിന്നിൽ
ഇവയുടെ മുൻചിറകുകളുടെ അറ്റം ചേർന്നിരിക്കുകയില്ല. ഇതുകാരണമാന് ഇവയെ ചേരാച്ചിറകൻ എന്ന് വിളിയ്ക്കുന്നത്.

## ശരീര പ്രകൃതി
ഇവയുടെ  ചിറകുകൾക്ക് തിളക്കമുള്ള തവിട്ടുനിറമാണ്. കാണാൻ അത്ര ഭംഗിയില്ലെങ്കിലും പറക്കുന്നത് കാണാൻ മനോഹരമാണ്. ഈ കുടുംബത്തിലെ ഏറ്റവും സാവധാനം പറക്കുന്ന പറക്കുന്ന പൂമ്പാറ്റയും ചേരാച്ചിറകനാണ്.

## ജീവിത രീതി
ചെറിയ പൂക്കളോട് കൂടുതൽ ഇഷ്ടം. ഇഞ്ചി, കുക്കില എന്നീ സസ്യങ്ങളിൽ മുട്ടയിടുന്നു. സാധാരണ നിലം പറ്റിയാണ് ഇവ പറക്കുന്നത്.

## ചിത്രശാല

File:Psolos fuligo 01.JPG|ലാർവ
File:Psolos fuligo 02.JPG|ലാർവ്വ
File:Psolos fuligo 04.JPG|സമാധിക്കു തൊട്ട് മുന്നേയുളള ലാർവ്വ
File:Psolos fuligo 05.JPG|
File:Psolos fuligo 06.JPG|ചിത്രശലഭം

## അവലംബം
 
## പുറം കണ്ണികൾ

വർഗ്ഗം:തുള്ളൻ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
രത്നനീലി

ഇന്ത്യയിൽ കണ്ടുവരുന്ന ഏറ്റവും ചെറിയ പൂമ്പാറ്റയാണ് **രത്നനീലി (Grass Jewel)**. ഇന്ത്യ കൂടാതെ ആഫ്രിക്ക, ദക്ഷിണ യൂറോപ്പ്, ഏഷ്യയിലെ മറ്റുഭാഗങ്ങളിലും ഇവയെ കാണാം. 

## ജീവിതരീതി
കാടിനോട് ചേർന്നുള്ള തുറസായ പ്രദേശത്തും പുൽമേടുകളിലും ഇവയെ കാണാം. പുളിയാറിലയിലാണ് മുട്ടയിടുന്നത്. ലാർവ്വകൾക്ക് പച്ചയോ തവിട്ടോ നിറമാണ്.

## ശരീരപ്രകൃതി
ചെറിയ പൂമ്പാറ്റയായതിനാൽ ഇവയെ കണ്ടെത്തുക പ്രയാസമാണ്. പുൽനീലി എന്ന പൂമ്പാറ്റയോട് ഇതിന് സാമ്യമുണ്ട്. രത്നനീലിക്ക് പിൻചിറകിന്റെ അരികിൽ തിളങ്ങുന്ന ഓറഞ്ച് വരയുള്ള ആറ് പൊട്ടുകൾ കാണാവുന്നതാണ്. ആൺ പൂമ്പാറ്റയുടെ ചിറകിന്റെ മുകൾഭാഗം തിളങ്ങുന്ന നീലനിറമാണ്. പെൺശലഭങ്ങളുടേത് തവിട്ടുനിറമാണ്. രത്നനീലിയുടെ ചിറകിന് 15 മുതൽ 22 വരെ മില്ലിമീറ്ററെ നീളമുള്ളു. 

## അവലംബം

## പുറം കണ്ണികൾ

വർഗ്ഗം:നീലി ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
വരയരങ്ങ്

ചിത്രകലയുടെ  അരങ്ങിലെ രൂപാവിഷ്കാരമായ തനതുകലാരൂപമാണ് **വരയരങ്ങ്** . ക്രിയേറ്റീവ് ആർട്ടായ ചിത്രകലയെ പരമ്പരാഗതമായ ആസ്വാദനരീതികളിൽ നിന്നുവേറിട്ട് പെർഫോമിംഗ് ആർട്ട് എന്ന നിലയിൽ വ്യത്യസ്തമായ ഒരു രീതി സൃഷ്ടിക്കുകയാണ് ഈ ഇൻഫോടൈന്മെന്റ് ആർട്ട് ഫോമിന്റെ ലക്ഷ്യം. അരമണിക്കൂർ മുതൽ  മുക്കാൽ മണിക്കൂർ വരെയാണ് ഈ കലാരൂപത്തിൻറെ ദൈർഘ്യം. സൂപ്പർ സ്പീഡി ഡ്രോയിംഗ് എന്ന ചിത്രകലാരീതിയിലൂടെ മാസ്മരികവേഗത്തിൽ സിനിമാതാരങ്ങളും ക്രിക്കറ്റ് താരങ്ങളും  രാഷ്ടീയ-സാംസ്കാരിക നായകരുമടക്കമുളള നൂറോളം പ്രശസ്തരെ നർമ്മഭാഷണത്തിന്റെയും കാവ്യശകലങ്ങളുടെയും രസച്ചരടിൽ കോർത്ത് വരഞ്ഞ് അരങ്ങത്ത് വരവേഗവിസ്മയം തീർക്കുന്നു. ചിത്രകല, പ്രഭാഷണകല, കാവ്യാലാപനം, ഏകാഭിനയം എന്നിങ്ങനെ വിവിധ ഘടകങ്ങളുടെ സമഞ്ജസ സമ്മേളനമാണ് വരയരങ്ങ്. അതിദ്രുത ചിത്രരചനാശൈലിയിലൂടെ ശ്രദ്ധേയനായ ഡോ : ജിതേഷ്‌ജി എന്ന ചിത്രകാരനാണ് ഈ കലാരൂപത്തിന്റെ ആവിഷ്കർത്താവ്.
ഡോ: ജിതേഷ്ജി എന്ന തൂലികനാമത്തിലാണ് അദ്ദേഹം വരയ്ക്കുകയും എഴുതുകയും അറിയപ്പെടുകയും ചെയ്യുന്നത്.
ആർട്ട് ഗാലറികളിലും അച്ചടിമാദ്ധ്യമങ്ങളിലും ആനിമേഷൻ സിനിമകളിലും വിരാജിക്കുന്ന വരയെ അരങ്ങിന്റെ ആഘോഷമാക്കിയ ആദ്യചിത്രകാരനെന്ന നിലയിൽ ലോകശ്രദ്ധയാകർഷിച്ച ഇന്ത്യൻ അതിവേഗചിത്രകാരനാണ് ജിതേഷ്ജി.
1990 ൽ ചങ്ങനാശ്ശേരി എസ് ബി കോളേജിൽ വിദ്യാർത്ഥിയായിരിക്കുമ്പോഴാണ് ജിതേഷ്ജി വരയരങ്ങ് എന്ന തനതുരംഗകലാ പ്രസ്ഥാനത്തിനു തുടക്കമിടുന്നത്. 
തന്റെ ചിത്രകലാഗുരുവായ ആർട്ടിസ്റ്റ് വി. എസ്. വല്യത്താന്റെ സ്മരണാർഥം 2008 ജൂണ് 22ന് പത്തനംതിട്ട ജില്ലയിലെ പന്തളത്തുനിന്ന് അദ്ദേഹം 1001 വരയരങ്ങ്ങുകൾ എന്ന തുടർവരയരങ്ങ് രാജ്യത്ത് ഉടനീളം സഞ്ചരിച്ചു സംഘടിപ്പിച്ചു. 20 ലേറെ വിദേശരാജ്യങ്ങ്ളിലടക്കം 7000ത്തോളം  വേദികളിൽ ഈ ചിത്രകലാരൂപം ജിതേഷ്ജി അവതരിപ്പിച്ചുകഴിഞ്ഞു. വരയരങ്ങ് എന്ന തനതുകലാരൂപത്തിന്റെ ട്രെയ്ഡ് മാർക്ക്, വേർഡ് മാർക്ക് പേറ്റന്റ് റൈറ്റുകളും ജിതേഷ്ജി എന്ന പെർഫോമിംഗ്‌ ചിത്രകാരന്റെ പേരിലാണ്

## അവലംബം

## പുറത്തേക്കുള്ള കണ്ണികൾ

*മാതൃഭൂമി ദിനപത്രം
*മാതൃഭൂമി ദിനപത്രം 
*മാതൃഭൂമി ദിനപത്രം
*മാതൃഭൂമി ദിനപത്രം
*മാതൃഭൂമി ദിനപത്രം
* മാതൃഭൂമി ദിനപത്രം
*വാർത്താലോകം

വർഗ്ഗം:കേരളത്തിലെ ദൃശ്യകലകൾ
വർഗ്ഗം:കേരളത്തിലെ കലകൾ
കെ. മധു

പ്രശസ്തനായ സിനിമാസംവിധായകനാണ് **കെ. മധു**. കുറ്റാന്വേഷണസിനിമകൾ ചെയ്ത് ശ്രദ്ധേയനായി. 1986-ൽ സംവിധാനം ചെയ്ത മലരും കിളിയും ആണ് ആദ്യസിനിമ. ഇരുപതാം  നൂറ്റാണ്ടും ഒരു സിബിഐ ഡയറിക്കുറിപ്പും ഉൾപ്പെടെ 25ലേറെ സിനിമകൾ സംവിധാനം ചെയ്തിട്ടുണ്ട്. മമ്മൂട്ടിയുടെ ഹിറ്റ്കഥാപാത്രമായ സിബിഐ ഓഫീസർ സേതുരാമയ്യരെ വച്ച് കെ മധു തുടർച്ചയായി നാല് സിനിമകളാണ് എടുത്തത്.

## ഇതും കാണുക
* കെ. മധു സംവിധാനം ചെയ്ത ചിത്രങ്ങൾ

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:മലയാളചലച്ചിത്രസംവിധായകർ
അനോർതൊസൈറ്റ്

പ്ലാജിയോക്ലേസ് ഫെൽസ്പാറിന്റെ ആധിക്യമുള്ള ഒരിനം ആഗ്നേയശിലയാണ് **അനോർതൊസൈറ്റ്**. ദൃശ്യക്രിസ്റ്റലിയ രൂപമുള്ള ഇവയിൽ നേരിയതോതിൽ മാഫിക് (mafic) ധാതുക്കളും അടങ്ങിക്കാണുന്നു. ഇളം തവിട്ടുമുതൽ കടും തവിട്ടുവരെ വിവിധ നിറങ്ങളാണുള്ളത്; ഇത് അപൂർവമായി മഞ്ഞനിറത്തിലും കാണപ്പെടുന്നു. ചിലപ്പോൾ ഇളംനീലയോ ചാരനിറമോ പടർന്നു കാണുന്നു. പൊതുവേ മങ്ങിയ നിറമായിരിക്കും; മാഫിക് ശിലകളുടെ വർധനവിനോടൊത്തു നിറപ്പകിട്ട് കൂടുന്നു.

90 ശ.മാ.ത്തിലേറെ പ്ലാജിയോക്ലേസ് അടങ്ങിയിട്ടുള്ള ശിലകളെയാണ് അനോർതൊസൈറ്റായി കണക്കാക്കുന്നത്. മാഫിക് ശിലകളുടെ അംശം വർധിപ്പിക്കുന്നതോടെ ഇത്തരം ധാതുസംഘടനമുള്ള ശിലകൾ ഗാബ്രോയോ ഡയോറൈറ്റോ ആയിത്തീരുന്നു. പ്ലാജിയോക്ലേസ് പല വലിപ്പത്തിലുള്ള ധാന്യമണികളെപ്പോലെയോ സാരണീബദ്ധമായോ അലകുകളായോ ആണിരിക്കുന്നത്. അപക്ഷയത്തിനു വിധേയമായ തലങ്ങളിൽ പൈറോക്സീൻ തരികളുൾക്കൊള്ളുന്ന ഫെൽസ്പാർ മണികൾ മുഴച്ചുകാണുന്നു. മാഫിക് ധാതുക്കൾ, പ്രധാനമായും ഓർതോപൈറോക്സീൻ, ആഗൈറ്റ് എന്നിവയും അല്പമാത്രമായി ഒലിവിനുമായിരിക്കും. അപൂർവമായി ഹോൺബ്ലെൻഡ്, ബയൊട്ടൈറ്റ്, ക്വാർട്ട്സ്, പൊട്ടാസ്യം ഫെൽസ്പാർ എന്നിവയും അടങ്ങിക്കാണുന്നു. ഉപഖനിജങ്ങളായി ഇൽമനൈറ്റ്, ടൈറ്റാനിയം യുക്തമാഗ്നട്ടൈറ്റ്, ഗ്രാനൈറ്റ്, സ്പൈനൽ എന്നിവയും ഉണ്ടാകാം.

പ്രധാനമായി രണ്ടുരീതിയിലാണ് അനോർതൊസൈറ്റിന്റെ ഉപസ്ഥിതി രേഖപ്പെടുത്തിയിട്ടുള്ളത്. ഗാബ്രോ, നോറ്റൈറ്റ്, പൈറോക്സിനൈറ്റ്, പെരിഡൊട്ടൈറ്റ് എന്നിവയുടെ അടരുകൾക്കിടയിൽ സാമാന്യം നല്ല കനത്തിലുള്ള അനോർതൊസൈറ്റ് പടലങ്ങൾ കണ്ടുവരുന്നു. ഭീമാകാരങ്ങളായ ബാഥോലിത്തു(Batholith)കളായും ഇവ ഉപസ്ഥിതമാകാറുണ്ട്. രണ്ടാമത്തെ ഇനത്തിലുള്ള നിക്ഷേപങ്ങൾ കാനഡ, സ്കാൻഡിനേവിയ, ആഡിറോൺഡാക്സ് (ന്യൂയോർക്ക്) എന്നിവിടങ്ങളിലാണ് അധികമായി കണ്ടെത്തിയിട്ടുള്ളത്. ഇവയും ഉദ്ഭവത്തെ സംബന്ധിച്ച് ധാതുവിജ്ഞാനികൾക്കിടയിൽ അഭിപ്രായൈക്യമില്ല. ഗാബ്രോ-മാഗ്മയുടെ പൃഥക്കരണമാണ് (segregation) അനോർതൊസൈറ്റ് നിക്ഷേപങ്ങൾക്കു നിദാനമെന്ന വാദത്തിനു കൂടുതൽ അംഗീകാരം ലഭിച്ചിട്ടുണ്ട്.

പ്ലാജിയോക്ലേസ് എന്നർഥം വരുന്ന *അനോർതോസ്* എന്ന പദത്തെ ആധാരമാക്കി സ്റ്റൈറി ഹണ്ടാണ് അനോർതൊസൈറ്റ് എന്ന പേര് നൽകിയത്.

## പുറംകണ്ണികൾ
*http://www.britannica.com/EBchecked/topic/26651/anorthosite anorthosite
*http://geology.about.com/od/rocks/ig/igrockindex/rocpicanorthosite.htm  Anorthosite
*http://www.google.co.in/search?q=anorthosite+rock&hl=en&client=firefox-a&hs=BOw&rls=org.mozilla:en-US:official&prmd=ivns&tbm=isch&tbo=u&source=univ&sa=X&ei=QrYqTtTuFcLUrQfoooiyDQ&ved=0CEQQsAQ&biw=1024&bih=574 Images for anorthosite rock
*http://csmres.jmu.edu/geollab/fichter/IgnRx/Anortho-1A1.html  ANORTHOSITE
അൻഗാരാലാൻഡ്

അതിപ്രാചീന കാലഘട്ടങ്ങളിൽ നിലനിന്നിരുന്നു എന്നു കരുതപ്പെടുന്ന ഒരു വൻകരയാണ് **അൻഗാരാലാൻഡ്**. ഭൌമായുസ്സിലെ മധ്യയുഗങ്ങളിലൊന്നായ കാർബോണിഫെറസിന്റെ (Carboniferous) രണ്ടാം പകുതിയിൽ ഭൂപ്രതലം വ്യാപകമായ പരിവർത്തനങ്ങൾക്കു വിധേയമായി. ഇവയെ ഭൂവിജ്ഞാനികൾ *ഹെർസീനിയൻ പർവതനം* (Hercynian orogeny) എന്നു വിശേഷിപ്പിക്കുന്നു. അന്ന് ഇന്നത്തെ ചൈന മുതൽ സ്പെയിൻ വരെയുള്ള പ്രദേശങ്ങൾ സമുദ്രത്തിനടിയിലായിരുന്നു. ഈ ഭൂമധ്യ സമുദ്രമാണ് *ടെഥിസ്* (Tethys). ടെഥിസിനു വടക്കുള്ള വൻകരയായിരുന്നു *അൻഗാരാലാൻഡ്*; തെക്കുള്ളത് ഗോണ്ഡ്വാനയും. ഇന്നത്തെ സൈബീരിയൻ പ്രദേശം അന്ന് അൻഗാരാലാൻഡിന്റെ ഭാഗമായിരുന്നു.

## അവലംബം


## പുറംകണ്ണികൾ
*http://books.google.com/books/about/The_Conquest_of_a_Continent.html?id=a7JrTvgU4yMC
*http://www.google.co.in/search?q=carboniferous&hl=en&client=firefox-a&hs=qIe&rls=org.mozilla:en-US:official&prmd=ivns&tbm=isch&tbo=u&source=univ&sa=X&ei=AN0qTqTODMTrrQfGx5CyDQ&ved=0CDUQsAQ&biw=1024&bih=574 Images for carboniferous
*http://www.google.co.in/search?q=tethys+ocean&hl=en&client=firefox-a&hs=JkJ&rls=org.mozilla:en-US:official&prmd=ivns&tbm=isch&tbo=u&source=univ&sa=X&ei=pN4qTrWqJsGurAeMoYGyDQ&ved=0CC4QsAQ&biw=1024&bih=574 Images for tethys ocean
അൻഡ്രാവ ഇ സിൽവ

ബ്രസീലിലെ രാജ്യതന്ത്രജ്ഞനും ശാസ്ത്രകാരനുമായിരുന്നു **അൻഡ്രാവ ഇ സിൽവ**. പൂർണമായ പേര് *അൻഡ്രാഡ ഇ സിൽവ, ജോസ് ബോണി ഫാസിയോ ദെ* എന്നാണ്. ആധുനിക ബ്രസീലിന്റെ പിതാവായ ഇദ്ദേഹം 1763 ജൂൺ 13-ന് സാന്റന്റോസിൽ (ബ്രസീൽ) ജനിച്ചു. പോർച്ചുഗലിലെ കോയിംബ്രാ സർവകലാശാലയിൽനിന്ന് ഉന്നത വിദ്യാഭ്യാസം നേടി. ഭൂഗർഭശാസ്ത്രവകുപ്പിൽ പ്രൊഫസറായും ലിസ്ബൺ അക്കാദമിയുടെ സ്ഥിരം കാര്യദർശിയായും ജോലി നോക്കി. 1790-മുതൽ 1800-വരെ പോർട്ടുഗീസ് ഗവൺമെന്റിന്റെ കീഴിൽ യൂറോപ്പിൽ ശാസ്ത്രഗവേഷണം നടത്തി. അതിനിടയിൽ സ്വീഡനിൽനിന്ന് അന്നുവരെ അറിയപ്പെടാതിരുന്ന അനേകം ധാതുക്കൾ കണ്ടുപിടിച്ച് വിജ്ഞാനി എന്ന നിലയിൽ പ്രസിദ്ധി നേടി. 1819 വരെ പോർച്ചുഗലിൽ കഴിഞ്ഞു. 56-ആമത്തെ വയസ്സിൽ (1819) ബ്രസീലിൽ മടങ്ങിയെത്തി, അവിടത്തെ സ്വാതന്ത്യ്രപ്രസ്ഥാനത്തിൽ സജീവമായ പങ്കു വഹിച്ചു. ഡോം പെദ്രോ I-ആമന്റെ (1798-1834) കീഴിൽ ആഭ്യന്തരകാര്യം, വിദേശകാര്യം എന്നീ വകുപ്പുകളുടെ മന്ത്രിയായി. ഒരു റിപ്പബ്ലിക്കിനെക്കാൾ ഭരണഘടനാധിഷ്ഠിതമായ രാജാധിപത്യത്തിലായിരുന്നു അൻഡ്രാഡ വിശ്വസിച്ചിരുന്നത്. ഇതിലേക്ക് സമാധാനപരവും രക്തരഹിതവുമായ മാർഗങ്ങളായിരുന്നു ഇദ്ദേഹം അവലംബിച്ചത്. ഇതിന്റെ ഫലമായി ബ്രസീലിൽ 1822-ൽ നിയന്ത്രിത രാജവാഴ്ച നിലവിൽ വന്നു. അൻഡ്രാഡയുടെ ലിബറൽ നയങ്ങൾ രാജാവിന് ഇഷ്ടപ്പെടാഞ്ഞത് നിമിത്തം ഇദ്ദേഹവും സഹോദരൻമാരും (അന്റോണിയോ, മാർട്ടിം) 1823-ൽ ഫ്രാൻസിലേക്കു നാടുകടത്തപ്പെട്ടു. 1829-ൽ ഇദ്ദേഹത്തിനു നാട്ടിൽ മടങ്ങിയെത്താൻ അനുവാദം നൽകപ്പെട്ടു. 1831-ൽ ഇദ്ദേഹം ആറു വയസ്സു മാത്രം പ്രായമുണ്ടായിരുന്ന പെദ്രോ II-ആമന്റെ അധ്യാപകനും രക്ഷാകർത്താവുമായി. പെദ്രോ II-ആമന് (1825-91) ബ്രസീലിൽ ജനാധിപത്യരീതിയിൽ ഭരിക്കാൻ കഴിഞ്ഞത് അൻഡ്രാഡയുടെ ശിക്ഷണഫലമായിട്ടായിരുന്നു. നിരവധി ശാസ്ത്രലേഖനങ്ങളും കവിതകളും അൻഡ്രാഡ രചിച്ചിട്ടുണ്ട്. 1838 ഏപ്രിൽ 6-ന് ബ്രസീലിലെ നിക്തറോയിയിൽ വച്ച് ഇദ്ദേഹം അന്തരിച്ചു.

ഇദ്ദേഹത്തിന്റെ ഇളയസഹോദരനായിരുന്നു അൻഡ്രാഡ മക്കാഡോ ഇ സിൽവ അന്റോണിയോ കാർലോസ് ദെ �(1773-1845). *ബ്രസീലിലെ മിരാബോ* എന്നറിയപ്പെട്ടിരുന്ന അദ്ദേഹം ബ്രസീൽ സ്വാതന്ത്ര്യ പ്രസ്ഥാനത്തിന്റെ നേതാവും പെദ്രോ II-ആമന്റെ മന്ത്രിയുമായിരുന്നു. ബ്രസീലിൽ സെനറ്റംഗമായിരിക്കവേ അദ്ദേഹം നിര്യാതനായി (1845).

## ഇതുകൂടികാണുക
*ബ്രസീൽ

## പുറംകണ്ണികൾ
*http://www.brazzil.com/articles/224-september-2010/10423-jose-bonifacio-de-andrada-e-silva-without-him-there-wouldnt-be-brazil.html  José Bonifácio de Andrada e Silva
*http://www.google.co.in/search?q=jos%C3%A9+bonif%C3%A1cio+de+andrada+e+silva&hl=en&client=firefox-a&hs=wSX&rls=org.mozilla:en-US:official&prmd=ivnso&tbm=isch&tbo=u&source=univ&sa=X&ei=pqwrTrGBJcr5rAeE3aWyDQ&ved=0CDEQsAQ&biw=1024&bih=574 Images for josé bonifácio de andrada e silva
*http://newyorkcitystatues.com/jose-bonifacio-de-andrada-e-si/  Jose Bonifacio de Andrada e Silva

വർഗ്ഗം:ബ്രസീലിലെ രാഷ്ട്രീയപ്രവർത്തകർ
ക്ലിപ്പർ (ചിത്രശലഭം)

ഭംഗിയുള്ള ഒരു പൂമ്പാറ്റവർഗ്ഗമാണ് **ക്ലിപ്പർ**. തെക്ക ഏഷ്യയിലെ വനാന്തരങ്ങളിലാണ് ഇവയെ സാധാരണ കാണപ്പെടുന്നത്.

## ശരീരപ്രകൃതി
നല്ല വലിപ്പമുള്ള ശലഭങ്ങളാണ് ക്ലിപ്പറുകൾ. ഇവയുടെ ചിറകുകൾക്ക് പച്ചകലർന്ന തവിട്ടുനിറമാണ്. ഇടയ്ക്കിടെ കുറച്ച് വെളുത്ത വലിയ പൊട്ടുകളുമുണ്ട്.

## ജീവിതചക്രം


File:Parthenos sylvia cat head.jpg|ക്ലിപ്പർ ലാർവ 
File:Parthenos sylvia cat.jpg|ക്ലിപ്പർ ലാർവ
File:Parthenos sylvia pupa.jpg|ക്ലിപ്പർ പ്യൂപ്പ 
File:Parthenos sylvia up.jpg|ക്ലിപ്പർ
File:Clipper(Parthenos sylvia).JPG|ക്ലിപ്പർ

## ജീവിതരീതി
ക്ലിപ്പറുകൾ സാധാരണ കാട്ടിൽ വസിക്കാനാണ് ഇഷ്ടപ്പെടുന്നത്. കൂട്ടമായിട്ടാണ് സഞ്ചാരം. നല്ല ഉയരത്തിൽ വേഗതയോടെ പറക്കാൻ ഇവയ്ക്ക് കഴിയും. പറക്കാത്ത അവസരങ്ങളിൽ വിശ്രമിക്കാനിരിക്കുന്ന മരങ്ങൾ അതുകൊണ്ട് തന്നെ വലിയതാണ്. അതിനാൽ ഇവയെ സാധാരണ കണ്ടു കിട്ടുക ബുദ്ധിമുട്ടാണ്. കാട്ടമൃത്, മുരുക്ക്, കാട്ടകത്തി എന്നിവയിലാണ് ഇക്കൂട്ടർ മുട്ടയിടുന്നത്. ശലഭപ്പുഴുക്കൾക്ക് പച്ച നിറമാണ്.

## ചിത്രശാല

Image :Parthenos sylvia Richard Bartz.jpg
Image:Parthenos sylvia.JPG|Race *lilacinus*
Image:Goldenerhelikoncele4.jpg|Race *lilacinus*
Image:Tiger_Stripes.jpg
Image:Parthenos sylvia philippensis.jpg|Race *philippensis*
Image:VB 053 Clipper.jpg|from Shendurnet WLS, Kerala, India
Image:Butterfly_Kerala_Clipper_by_Brijesh_Pookkottur.jpg|ക്ലിപ്പർ ശലഭം ഇലകൾക്കിടയിൽ വിശ്രമിക്കുന്നു.


## അവലംബം


## പുറം കണ്ണികൾ

വർഗ്ഗം:കേരളത്തിലെ ചിത്രശലഭങ്ങൾ
വർഗ്ഗം:രോമപാദ ചിത്രശലഭങ്ങൾ
ഇരുതലച്ചി

കുറ്റികാടുകളിലും മറ്റും താമസിക്കുന്ന ഒരു ചിത്രശലഭമാണ് **ഇരുതലച്ചി (Rathinda amor)**. ഏഷ്യയുടെ തെക്ക് ഭാഗത്താണ് ഇവയെ കണ്ടുവരുന്നത്. Rathinda എന്ന ജനുസിൽ ഈ ഒരൊറ്റ സ്പീഷിസ് മാത്രമേയുള്ളൂ.

## പേരിനുപിന്നിൽ

ഈ പൂമ്പാറ്റയുടെ വാലിന് ശിരസിലെ സ്പർശിനികളൊട് സാദൃശ്യമുണ്ട്. വാലിലെ പൊട്ടുകൾ കണ്ണുകളായി തോന്നും. രണ്ട് തലയുണ്ടെന്ന് തോന്നിപ്പിക്കുന്നതിലാണ് ഇവയെ ഇരുതലച്ചി യെന്ന് വിളിക്കുന്നത്. ശത്രുക്കളെ കബളിപ്പിക്കാനാണ് ഈ സൂത്രം ഇവ ഉപയോഗിക്കുന്നത്. ഇംഗ്ലീഷിൽ ഇവയെ മങ്കി പസിൽ എന്നാണ് വിളിയ്ക്കുന്നത്. ഈ ശലഭത്തിന്റെ പുഴു കാഴ്ചയിൽ ഒരു കുരങ്ങന്റെ ശിരസിനെ ഓർമ്മിപ്പിക്കുന്നതായതുകൊണ്ടാണ് അങ്ങനെ വിളിയ്ക്കുന്നത്.

## ശരീരപ്രകൃതി
ഈ ശലഭത്തിന് ഒറ്റനോട്ടത്തിൽ രണ്ട് തലകൾ ഉണ്ടെന്ന് തോന്നും.അതുകൊണ്ട് തന്നെയാണ് ഈ പേര് വന്നതും. ചിറകിന്റെ മുകൾഭാഗം തവിട്ടുനിറമാണ്. മുൻചിറകിൽ വീതിയേറിയ വരകളുണ്ടാവും. ഒപ്പം നിരവധി തവിട്ടു പുള്ളികളും. പിൻചിറകുകളിൽ മൂന്ന് വാലുണ്ടാവും. നടുവിലുള്ള വാലിന് നീളവും കാണും. ചിറകിന്റെ അടിഭാഗത്ത് വെള്ളയും മഞ്ഞയും കലർന്ന നിറമാണ്. നിരവധി തവിട്ടുപുള്ളികളും കുറികളും അലവരകളും കാണാനാകും.

## ജീവിതരീതി
കാടുകളാണ് ഇവയുടെ ആവാസകേന്ദ്രമെങ്കിലും കുന്നുകളിലും തുറസായ പ്രദേശങ്ങളിലും ഇവയെ കാണാറുണ്ട്. തുടർച്ചയായി ചിറകടിയ്ക്കുന്ന ശലഭമാണ് ഇരുതലച്ചി. ഇവയ്ക്ക് വലിയ വേഗത്തിൽ സാധിക്കില്ല. ചിറക് പാതി തുറന്ന് പിടിച്ചാണ് ഇവ വെയിൽ കായുന്നത്. ചെത്തിചെടികളിലാണ് ഇവ സാധാരണ കണ്ടുവരുന്നത്.

## പ്രത്യുൽപാദനം
ചെത്തിയുടെ ഇലകളിലാണ് ഇവ മുട്ടയിടുക. ശലഭപ്പുഴുവിന് ഇളം പച്ചനിറമാണ്.പുഴു ഒരു വികൃതരൂപിയാണ്. ദേഹത്ത് ഇളം ചുവപ്പുനിറത്തിലുള്ള മാംസമുഴകൾ കാണാം. പ്യൂപ്പയ്ക്ക് ആദ്യം പച്ചനിറമായിരിക്കും. പിന്നീട് തവിട്ടുനിറമാകുന്നു. പുഴുപ്പൊതി ഒരറ്റംകൊണ്ട് മാത്രം ചെടിയിൽ ഒട്ടിപ്പിടിച്ചിരിക്കും.

## ജീവിതചക്രം

File:Monkey Puzzle02 (3501080668).jpg|മുട്ട
File:Monkey Puzzle07 (3500265541).jpg|പുഴു
File:Pupa of Rathinda amor Fabricius, 1775 – Monkey Puzzle.jpg|പ്യൂപ്പ
Image:Rathinda_amor_UP.jpg|ശലഭം (മുതുകുവശം)
Image:Monkey_Puzzle_Rathinda_amor_by_kadavoor_2.jpg|ശലഭം (ഉദരവശം)


## അവലംബം

## പുറം കണ്ണികൾ

വർഗ്ഗം:നീലി ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
അൻഡ്രോണിക്കസ്

ബൈസാന്റിയൻ ചക്രവർത്തിയായിരുന്നു **അൻഡ്രോണിക്കസ്**. ഐസക് I കൊംനേനസിന്റെ (ഭരണ കാലം 1057-59) പുത്രനും അലക്സിയസ് I-ആമന്റെ (ഭരണ കാലം 1081-1118) പൌത്രനുമായിരുന്ന അൻഡ്രോണിക്കസ് I കൊംനേനസിനെ സെൽജുക്ക് തുർക്കികൾ തട്ടിക്കൊണ്ടുപോയി (1141); ഒരു വർഷം തടവിൽ പാർപ്പിച്ചു. ബൈസാന്റിയൻ ചക്രവർത്തിയും ഒരകന്ന സഹോദരനുമായിരുന്ന മാനുവൽ (1120-80) ഇദ്ദേഹത്തെ മോചിപ്പിച്ചു. എന്നാൽ മാനുവലിനെതിരായി ഗൂഢാലോചന നടത്തിയ കുറ്റത്തിന് അൻഡ്രോണിക്കസ് I ജയിലിലടയ്ക്കപ്പെട്ടു. പന്ത്രണ്ടു കൊല്ലത്തോളം ജയിൽവാസം അനുഭവിച്ച അൻഡ്രോണിക്കസ്, റഷ്യയിലേക്കു ഓടിപ്പോയി (1165). കീവ്, അന്ത്യോഖ്യാ, സിറിയ, മൊസപ്പൊട്ടേമിയ എന്നിവിടങ്ങളിൽ ജീവിച്ചു. മാനുവൽ ചക്രവർത്തിയുടെ വിശ്വാസം വീണ്ടും ആർജിച്ച് സ്വദേശത്തു മടങ്ങിയെത്തി. ഒരു ഗവർണറായി നിയമനം നേടിയെങ്കിലും വീണ്ടും രാജ്യത്തുനിന്നും നിഷ്കാസിതനായി. ജറുസലേമിൽ തീർഥയാത്രയ്ക്ക് എത്തിയ ഇദ്ദേഹം അവിടത്തെ രാജാവായിരുന്ന ബാൾഡ്വിന്റെ വിധവയായ തിയോഡോറയുമായി പ്രേമത്തിലാവുകയും തുടർന്ന് ഏഷ്യാമൈനറിൽ വാസമുറപ്പിക്കുകയും ഒരു കൊള്ളസംഘത്തിന്റെ തലവനായി പ്രവർത്തിച്ച് വളരെ ധനം സമ്പാദിക്കുകയും ചെയ്തു. 

ബൈസാന്റിയൻ ചക്രവർത്തി മാനുവൽ നിര്യാതനായപ്പോൾ (1180) പ്രായപൂർത്തിയാകാത്ത അലക്സിയസ് II ചക്രവർത്തിയായി. ഈ സമയത്ത് കോൺസ്റ്റാന്റിനോപ്പിളിൽ ആഭ്യന്തരക്കുഴപ്പം മൂർച്ഛിക്കുകയും അൻഡ്രോണിക്കസ്, അലക്സിയസിന്റെ രക്ഷാകർതൃത്വം എറ്റെടുത്തുകൊണ്ട്, അവിടെ പ്രവേശിക്കുകയും ചെയ്തു. അൻഡ്രോണിക്കസ് അലക്സിയസിനെയും അദ്ദേഹത്തിന്റെ മാതാവിനെയും വധിച്ചശേഷം ചക്രവർത്തി പദം ഏറ്റെടുത്തു (1183). വധിക്കപ്പെട്ട ചക്രവർത്തി (അലക്സിയസ് II)യുടെ വിധവയും ഫ്രാൻസിലെ ലൂയി VII-ആമന്റെ പുത്രിയുമായ ആഗ്നസിനെ അൻഡ്രോണിക്കസ് ഭാര്യയാക്കി. ചില ഭരണപരിഷ്കാരങ്ങൾ ഇദ്ദേഹം രാജ്യത്തു നടപ്പിലാക്കുകയുണ്ടായി. വൻ ഭൂസ്വത്തുടമകളുടെയും പ്രഭുക്കളുടെയും അധികാരങ്ങൾ ഇല്ലായ്മ ചെയ്യുകയും സാധാരണക്കാരെ സംരക്ഷിക്കുകയും ചെയ്തു. രാജ്യത്തു സമാധാനവും പുരോഗതിയും നിലവിൽ വന്നു. തനിക്കെതിരായ എല്ലാ ഗൂഢാലോചനകളും ഇദ്ദേഹം നിഷ്കരുണം അടിച്ചമർത്തി. ഇക്കാലത്തു സിസിലിയിലെ വില്യം II-ആമനും നോർമൻകാരും രാജ്യം ആക്രമിക്കുകയുണ്ടായി. അൻഡ്രോണിക്കസ് തലസ്ഥാനനഗരിയിലില്ലാതിരുന്ന അവസരത്തിൽ, ഐസക് അൻജേലസ് II-ആമന്റെ നേതൃത്വത്തിൽ കോൺസ്റ്റന്റിനോപ്പിളിൽ ആഭ്യന്തരവിപ്ളവം പൊട്ടിപ്പുറപ്പെട്ടു. സോഫിയാപള്ളിയിൽ അഭയം തേടിയ അൻജേലസ് ജനങ്ങളുടെ സഹായം അഭ്യർഥിച്ചു. ഐസക് അൻജേലസിന് അനുകൂലരായിത്തീർന്ന ജനങ്ങൾ അൻഡ്രോണിക്കസിനെതിരായി തിരിയുകയും ഇദ്ദേഹത്തെ പി(1185 സെപ്റ്റമ്പർ 12). നോടികൂടി മൂന്നു ദിവസം കഠിനമായി ദേഹോപദ്രവം ചെയ്തശേഷം1185 സെപ്റ്റമ്പർ 12 വധിക്കുകയും ചെയ്തു.

## പുറംകണ്ണികൾ
*http://www.roman-emperors.org/andycomn.htm Andronicus I Comnenus(A.D. 1183-1185) 
*http://www.infoplease.com/ce6/people/A0803982.html Andronicus I
*http://www.magnumarchive.com/c/encyclopedia-americana-volume-1/Andronicus-I.html Andronicus I
മുറികൂട്ടി

സ്ട്രോബിലാന്തസ് ജനുസിലെ ഒരു സസ്യമാണ് **മുറികൂട്ടി**, . ശരീരത്തിലുണ്ടാവുന്ന മുറിവുകൾ ഭേദമാക്കാൻ കഴിവുണ്ടെന്ന് പറയപ്പെടുന്നു. പർപ്പിൾ നിറത്തിലുള്ള ഇലകളോടുകൂടിയ ഒരു കുറ്റിച്ചെടിയാണിത്. ഇന്തോനേഷ്യയിലും നാട്ടുമരുന്നായിുപയോഗ്ഗിക്കുന്ന ഈ ചെടി അമേരിക്കയിലും ബ്രിട്ടനിലും പൂന്തോട്ടങ്ങളിൽ ചട്ടികളിൽ നിന്നും തൂക്കിയിട്ടുവളർത്താറുണ്ട്.

## രസാദി ഗുണങ്ങൾ
രസം			:തിക്തം

ഗുണം		:സരം, ലഘു

വീര്യം			:ശീതം

വിപാകം		:കടു

## ഔഷധയോഗ്യഭാഗംഇല

## ചിത്രശാല


File:മുറികൂട്ടി,_Hemigraphis_colorata_leaves.JPG
File:Muriyyotti.jpg|മുറിയൂട്ടി
File:മുറികൂട്ടി,_Hemigraphis_colorata.JPG
File:മുറികൂട്ടി_Hemigraphis_colorata_,_flower.jpg

## ഇതും കാണുക
* മുറികൂട്ടിപ്പച്ച
## അവലംബം

## പുറത്തേക്കുള്ള കണ്ണികൾ
* 
* 

വർഗ്ഗം:ഔഷധസസ്യങ്ങൾ
വർഗ്ഗം:കേരളത്തിലെ സസ്യജാലം
മുഖദ്ദിമ

പ്രമുഖ ടുണീഷ്യൻ ചരിത്രകാരനും തത്ത്വ ചിന്തകനുമായ ഇബ്നുഖൽദൂനിന്റെ വിഖ്യാത കൃതിയാണ് **മുഖദ്ദിമ**. മലയാളത്തിലേക്ക് മുട്ടാണിശ്ശേരിൽ എം. കോയാക്കുട്ടി വിവർത്തനം ചെയ്തിട്ടുണ്ട്. സാമൂഹ്യ ചരിത്ര ഗ്രന്ഥങ്ങളിൽ ലോകത്ത് ശ്രദ്ധേയമായ കൃതിയാണ് മുഖദ്ദിമ ഓഫ് ഇബ്നുഖൽദൂൻ. പതിനെട്ടാം നൂറ്റാണ്ടിൽ യൂറോപ്യൻ ഭാഷകളിലേക്ക് വിവർത്തനം ചെയ്യപ്പെട്ടതു മുതൽ ദാർശനികരുടെയും ശാസ്ത്രജ്ഞരുടെയും ചിന്തകളിൽ ശക്തമായ സ്വാധീനം ചെലുത്തി.

## ഉള്ളടക്കം
ലോക ചരിത്രം ചർച്ച ചെയ്യുന്ന കിതാബുൽ ഇബറിന്റെ ആമുഖമായാണ്  മുഖദ്ദിമ രചിച്ചത്. ലോകചരിത്ര പഠനത്തിനും സാമൂഹ്യശാസ്ത്രം എന്ന ശാസ്ത്രശാഖക്കും ജന്മം നൽകിയത്‌ ഈ ഭാഗമായിരുന്നു. മൂന്ന്‌ വർഷമെടുത്താണ്‌ മുഖദ്ദിമ പൂർത്തീയാക്കിയത്‌. സാമൂഹിക ശാസ്ത്രത്തിനു പുറമെ നരവംശശാസ്ത്രം, ചരിത്രം, ഭൂമിശാസ്ത്രം, മതം, രാഷ്ട്രമീമാംസ, സംസ്കാരം, സാമ്പത്തികശാസ്ത്രം, ശാസ്ത്രം, കല, കൈത്തൊഴിൽ, മനഃശാസ്ത്രം, വിദ്യാഭ്യാസം തുടങ്ങി വിജ്ഞാനത്തിന്റെ മുഖ്യ മേഖലകളെല്ലാം ഈ ഗ്രന്ഥത്തിൽ പരാമർശിക്കപ്പെടുന്നുണ്ട്. 
## കൂടുതൽ വായനക്ക്
* മുഖദ്ദിമയുടെ സാമൂഹിക ദർശനം

## അവലംബം


വർഗ്ഗം:പൗരാണിക ഗ്രന്ഥങ്ങൾ
ഉരു

thumb|right|250px|ഉരു

പുരാതന കാലം മുതൽ ചരക്കുകൾകകൊണ്ടുപോകാനുപയോഗിക്കുന്ന ചെറുതരം കപ്പൽ (ഒരു ജലഗതാഗത വാഹനം.)തടികൊണ്ട് നിർമ്മിതം..പണ്ട് കേരളത്തിൽ സുലഭമായിരുന്ന കടുപ്പമേറിയ തടികൾകൊണ്ട് നിർമ്മിച്ച ഉരുക്കൾ ലോകപ്രശസ്തമായിരുന്നു.കേരളത്തിന് തനതായ ഒരു ഉരു നിർമ്മാണശൈലി തന്നെയുണ്ടായിരുന്നു. കോഴിക്കോട്ടെ ബേപ്പൂർ തുറമുഖം ഉരു നിർമ്മാണത്തിന് പേര് കേട്ട തുറമുഖമാണ്. മാപ്പിള ഖലാസിമാർ ഉരു നിർമ്മാണത്തിലൂടെ പ്രശസ്തരായവരാണ്. വിവിധരാജ്യങ്ങൾക്ക് വേണ്ടി ഇപ്പോഴും ബേപ്പൂരിൽ ഉരു നിർമ്മിച്ച് കൊടുക്കുന്നുണ്ട്.

## ഇതുകൂടി കാണുക
*തോണി
*കപ്പൽ
*നൗക

## അവലംബം

വർഗ്ഗം:ജലഗതാഗതം
അരണമരം

ലഘുചിത്രം|അരണമരം ശാസ്ത്രീയനാമം: Polyalthia longifolia കുടുംബം Annonaceae.
ലഘുചിത്രം|അരണമരം ശാസ്ത്രീയനാമം: Polyalthia longifolia കുടുംബം Annonaceae.

ഇന്ത്യൻ വംശജനായ (?) നിത്യഹരിതവൃക്ഷമാണ്‌ അരണമരം.  ശബ്ദമലിനീകരണത്തെ അകറ്റാനായാണ്‌ പ്രധാനമായും നട്ടുപിടിപ്പിക്കുന്നത്‌. 40 മീറ്ററോളം പൊക്കം വയ്ക്കാറുണ്ട്‌. ഇലകളുടെ സാദൃശ്യം കൊണ്ടാവാം പലപ്പോഴും അശോകമരമായി ഇതിനെ തെറ്റിദ്ധരിക്കാറുണ്ട്‌. ഒട്ടും മുറിച്ച്‌ നേരെയാക്കാതെ തന്നെ നല്ല നിരയായി വളരാൻ ഈ വൃക്ഷത്തിന്‌ കഴിവുണ്ട്‌. വളയുന്നതും ബലമുള്ളതുമായ തടിയാണ്‌ അരണമരത്തിന്റേത്‌. ദക്ഷിണേന്ത്യയിൽ ചെണ്ട നിർമ്മിക്കാനും ചൈനയിൽ തീപ്പെട്ടി ഉണ്ടാക്കാനും ഉപയോഗിക്കുന്നു. വറുതിയുടെ നാളിൽ മനുഷ്യനും ഇതിന്റെ പഴങ്ങൾ തിന്നാറുണ്ട്‌. 

## വിതരണം
ഇന്ത്യയിലും ശ്രീലങ്കയിലും ധാരാളമായി കണ്ടുവരുന്നു. പല ഉദ്യാനങ്ങളിലും ഇതു നട്ടുപിടിപ്പിച്ചുവരുന്നു.

## ഇലകൾ
ചെറുതായിരിക്കുമ്പോൾ ഇളം പച്ചനിറമുള്ള ഇലകൾ പ്രായമാവുന്തോറും കടും പച്ചയായി മാറുന്നു. നല്ല മിനുസമുണ്ട്‌ ഇലകൾക്ക്‌. kite swallowtails പൂമ്പാറ്റകളുടെ ലാർവ അരണമരത്തിലാണ്‌ വളരുന്നത്‌.

## പൂക്കൾ
നക്ഷത്രരൂപത്തിലുള്ള ഇളം പച്ചപൂക്കളാണ്‌ അരണമരത്തിന്‌. രണ്ടുമൂന്ന് ആഴ്ചകളേ പൂക്കൾ നിലനിൽക്കുകയുള്ളൂ.

## കായകൾ
10-20 എണ്ണം ഒരുമിച്ചുള്ള കുലകളായി കാണപ്പെടുന്നു. പച്ചനിറത്തിലുള്ള കായകൾ മൂക്കുമ്പോൾ കറുപ്പുനിറത്തിലാവുന്നു. പക്ഷികളുടെയും വവ്വാലുകളുടെയും ഇഷ്ടഭക്ഷണമാണിത്‌. അവ തന്നെയാണ്‌ വിത്തുവിതരണം നടത്തുന്നതും.

## ഔഷധഗുണങ്ങൾ
പനി, ത്വക്‌ രോഗങ്ങൾ , രക്തസമ്മർദ്ദം, വിര രോഗങ്ങൾ എന്നിവയ്ക്കെല്ലാം ഇതു മരുന്നായി ഉപയോഗിക്കാറുണ്ട്‌. . വിത്തുകളിൽ പലവിധ അമിനോ ആസിഡുകളും അടങ്ങിയിരിക്കുന്നതായി പഠനങ്ങൾ കാണിക്കുന്നു.  ഇതു കൂടാതെ ധാരാളം രാസസംയുക്തങ്ങളും ഔഷധയോഗ്യമായ മറ്റു പദാർത്ഥങ്ങളും അരണമരത്തിന്റെ വേരിലും തടിയിലും ഇലയിലും അടങ്ങിയിരിക്കുന്നു.

## ചിത്രശാല


File:Polyalthia_longifolia_-_അരണമരം_01.JPG|അരണമരത്തിന്റെയില
File:Polyalthia_longifolia_-_അരണമരം_02.JPG|അരണമരം
File:Polyalthia_longifolia_lines.jpg|പഴശ്ശി ഉദ്യാനത്തിൽ നിരകളായി നില്ലക്കുന്ന അരണമരങ്ങൾ
File:Ashoka (Polyalthia longifolia) flowers W2 IMG_7047.jpg|പൂവ്


## അവലംബം

## പുറത്തേക്കുള്ള കണ്ണികൾ

വർഗ്ഗം:വൃക്ഷങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:പോളിയാൽത്തിയ
പഴങ്ങൾ

സസ്യങ്ങൾ ഉൽപാദിപ്പിക്കുന്ന ഫലങ്ങളാണ് **പഴങ്ങൾ (Fruits)**. ഇവ വ്യത്യസ്തങ്ങളായ വർണ്ണങ്ങളിലും സ്വാദുകളിലും കാണപ്പെടുന്നു. മനുഷ്യൻ ഉൾപ്പെടെയുള്ള ജീവജാലങ്ങൾ ഇവ ഭക്ഷണമായി ഉപയോഗിക്കുന്നു. പല സസ്യങ്ങളും പഴങ്ങൾക്കുള്ളിൽ ശേഖരിച്ചിരിക്കുന്ന വിത്തുകൾ വഴിയാണ് വംശവർദ്ധനവ് സാധ്യമാക്കുന്നത്. വേനൽക്കാലത്ത് പഴങ്ങൾ കഴിക്കുന്നത് ആരോഗ്യത്തിന് നല്ലതാണു എന്ന് വിവിധ പഠനങ്ങൾ  കണ്ടെത്തിയിട്ടുണ്ട് 

സസ്യശാസ്ത്രത്തിൽ, പൂച്ചെടികളിൽ, പൂവിടുന്ന സമയത്തു, അണ്ഡാശയത്തിൽ നിന്ന് രൂപം കൊള്ളുന്ന (ആൻജിയോസ്‌പേർമ്സ്‌ എന്നും അറിയപ്പെടുന്ന) വിത്ത് വഹിക്കുന്ന ഘടനയാണ്  പഴം.

സാധാരണ ഭാഷയിൽ പഴം എന്നാൽ , ഒരു ചെടിയുടെ മാംസളമായ വിത്ത് ഉൾക്കൊള്ളുന്ന, പച്ചയായി കഴിക്കാൻ കഴിയുന്ന, മധുരമോ പുളിപ്പോ ഉള്ള ഭാഗമാണ്, ആപ്പിൾ, ഏത്തപ്പഴം, മുന്തിരി, നാരങ്ങാ, ഓറഞ്ച്, സ്ട്രോബെറി എന്നിവപോലെ. എന്നാൽ സസ്യശാസ്ത്രത്തിന്റെ ഭാഷയിൽ, പഴം എന്ന് പറഞ്ഞാൽ, സാധാരണഗതിയിൽ പഴങ്ങൾ എന്നുവിളിക്കാത്ത , അമര പയർ, ചോളം , തക്കാളി, ഗോതമ്പ് ധാന്യങ്ങൾ എന്നിവയും ഉൾപ്പെടുന്നു.  ബീജങ്ങൾ ഉത്പാദിപ്പിക്കുന്ന ഒരു തരം ഫംഗസിന്റെ വിഭാഗത്തെ യും  പഴം എന്ന് വിളിക്കുന്നു

## ഭക്ഷണത്തിലെ (പഴങ്ങളുടെ )ഉപയോഗങ്ങൾ

നൂറുകണക്കിന് പഴങ്ങൾ, മാംസളമായവ ഉൾപ്പെടെ ( ആപ്പിൾ, കിവിഫ്രൂട്ട് , മാമ്പഴം, പീച്ച്, പേര്, തണ്ണിമത്തൻ പോലെയുള്ള) വാണിജ്യാടിസ്ഥാനത്തിൽ മനുഷ്യ ഭക്ഷണം  ( പച്ചയായും, ജാം,മാമലേഡ്, എന്നീ രീതിയിലും കഴിക്കുന്ന) എന്ന നിലയിൽ  വിലപ്പെട്ടതാണ്. നിർമ്മിച്ച ഭക്ഷണങ്ങളിലും (ഉദാ, കേക്കുകൾ, കുക്കികൾ, ഐസ്ക്രീം, മഫിനുകൾ, തൈര്) പാനീയങ്ങൾ, പഴച്ചാറുകൾ (ഉദാ: ആപ്പിൾ ജ്യൂസ്, മുന്തിരി ജ്യൂസ്, ഓറഞ്ച്  ജ്യൂസ്) , മദ്യം(ഉദാ : ബ്രാണ്ടി, ഫ്രൂട്ട് ബിയർ, വൈൻ ) എന്നിവയിലെല്ലാം പഴങ്ങളുടെ ഉപയോഗമുണ്ട്. സമ്മാനമായി കൊടുക്കാനും പഴങ്ങൾ ഉപയോഗിക്കുന്നു ( പഴകുട്ടകൾ, പഴ ബൊക്കെ എന്നിവ ).

സാധാരണഗതിയിൽ, പല ബൊട്ടാണിക്കൽ പഴങ്ങളും - പാചക ഭാഷയിൽ "പച്ചക്കറികൾ"  (തക്കാളി, പച്ച പയർ, ഇല പച്ചിലകൾ, മണി കുരുമുളക്, വെള്ളരി, വഴുതന, വെണ്ട, മത്തങ്ങ, സ്ക്വാഷ്, മറോച്ചെടി ഉൾപ്പെടെ) ശുദ്ധ ഉൽപ്പന്ന വിപണികളിലും  പച്ചക്കറി ചന്തകളിലും   ദിവസേന വിൽക്കപ്പെടുകയും, ഭക്ഷണമുണ്ടാക്കാൻ വേണ്ടി, വീടുകളിലെയോ, ഹോട്ടലുകളിലെയോ അടുക്കളകളിലേക്കു എത്തിച്ചേരുകയും ചെയ്യുന്നു

## ഭക്ഷ്യ സുരക്ഷ

ഭക്ഷ്യസുരക്ഷയ്ക്കായി, ഭക്ഷ്യ മലിനീകരണവും ഭക്ഷ്യജന്യ രോഗങ്ങളും കുറയ്ക്കുന്നതിന് പഴങ്ങൾ  ശരിയായ  രീതിയിൽ കൈകാര്യം ചെയ്യാനും തയ്യാറാക്കാനും സി. ഡി. സി ശുപാർശ ചെയ്യുന്നു. ശുദ്ധമായ പഴങ്ങളും പച്ചക്കറികളും ശ്രദ്ധാപൂർവ്വം തിരഞ്ഞെടുക്കണം. സ്റ്റോറിൽ, അവ കേടുവരുത്തുകയോ മുറിവേൽപ്പിക്കുകയോ  ചെയ്യരുത്. കൂടാതെ നേരത്തെ മുറിച്ച  കഷണങ്ങൾ ഫ്രിഡ്ജിൽ  വെക്കുകയോ, ഐസ് കൊണ്ട് മൂടുകയോ വേണം. എല്ലാ പഴങ്ങളും പച്ചക്കറികളും  ഭക്ഷിക്കുന്നതിനുമുമ്പു നന്നായി കഴുകണം.സാധാരണഗതിയിൽ  തൊലി  കഴിക്കാത്ത  പച്ചക്കറികൾക്കും പഴങ്ങൾക്കും കൂടി ഇത് ബാധകമാണ്. വേഗത്തിൽ കേടാകുന്നത്  ഒഴിവാക്കാൻ, തയ്യാറാക്കുന്നതിനോ കഴിക്കുന്നതിനോ  മുമ്പ് ഇത്  ചെയ്തിരിക്കണം .

## അവലംബങ്ങൾ


വർഗ്ഗം:പഴങ്ങൾ
കിഴങ്ങുകൾ

സസ്യങ്ങൾ ഉൽപാദിപ്പിക്കുന്ന ഫലങ്ങളാണ് കിഴങ്ങുകൾ. ഇത് വേരിലോ കാണ്ഡത്തിലോ വെച്ചാണ് രൂപപ്പെടുന്നത്. വളരെയധികം പോഷക സമൃദ്ദമാണ് കിഴങ്ങുവർഗങ്ങൾ.

വർഗ്ഗം:കിഴങ്ങുകൾ
വർഗ്ഗം:ഭക്ഷണങ്ങളുടെ പട്ടിക